title: Johann Andreas Quenstedt

text: Johann Andreas Quenstedt (13. elokuuta 1617 Quedlinburg – 22. toukokuuta 1688 Wittenberg) oli saksalainen luterilainen puhdasoppisuuden ajan teologi ja Wittenbergin yliopiston teologian professori. Hän laati luterilaisen oikeaoppisuuden systemaattisen käsikirjan, joka sisälsi sekä didaktisen että poleemisen osan eli siinä tallennettiin aikanaan oleellinen luterilainen oppi tekijän kommentein. Quenstedt korosti Raamatun merkitystä oikean opin arvioimisessa ja ajatteli, että Raamattua voi sen ulkoisen merkityksen ja kieliopin kannalta ymmärtää kuka tahansa, mutta se hengellinen sisältö voi avautua kunnolla ainoastaan kristitylle.


title: Johann Andreas Quenstedt

text: Quenstedt oli kuuluisan saksalaisen teologin Johann Gerhardin siskonpoika. Kouluvuosinaan hän toivoi pääsevänsä opiskelemaan teologiaa Jenan yliopistoon enonsa alaisuuteen, mutta Gerhard kuoli ennen Quenstedtin pääsyä yliopistoon. Tämän vuoksi Quenstedtin äiti lähetti hänet Helmstedtin yliopistoon, jonka opillista kantaa monet kritisoivat. Quenstedtin äiti halusi kuitenkin poikansa opiskelevan suhteellisen lähellä kotia ja valitsi siksi Helmstedtin.


title: Johann Andreas Quenstedt

text: Opiskeltuaan kuusi vuotta Helmstedtissä Quenstedt siirtyi vuonna 1644 Wittenbergin yliopistoon päättämään opintonsa. Quenstedt menestyi Wittenbergissä hyvin huolimatta opiskeluistaan Helmstedtissä. Wittenberg oli Helmstedtiä tunnustuksellisempi, ja Quenstedtkin sai siellä aiempaa tunnustuksellisempaa opetusta. Hänestä tuli Wittenbergin yliopiston opettaja jo 19. lokakuuta 1644, minkä jälkeen hän jatkoi yhä teologian opintojaan ja valmistui tohtoriksi vuonna 1650. Quenstedtistä tuli sittemmin Wittenbergin yliopiston teologian professori.


title: Johann Andreas Quenstedt

text: Quenstedt oli kolmesti naimisissa. Hänen ensimmäinen vaimonsa kuoli vuonna 1651 vain yhden avioliittovuoden jälkeen. Hän avioitui 1653 toisen kerran, mutta hänen toinen vaimonsa kuoli kolmen vuoden kuluttua. Quenstedt solmi kolmannen avioliittonsa 1656 Anna Sabina Scharfin kanssa. Tästä avioliitosta syntyi 12 lasta.


title: Johann Andreas Quenstedt

text: Quenstedt on usein määritelty luterilaisen ortodoksian tallettajana ja ”arkistonhoitajana”. Hän ei kuitenkaan pelkästään tallettanut vanhaa, vaan pyrki myös itse tekemään teologiaa. Hänen merkittävin teoksensa on massiivinen "Theologia Didactico-Polemica Sive Systema Theologicum" (”Didaktis-poleeminen teologia tai systemaattinen teologia”). Kirja esittää yleiskatsauksen ja selityksen lähes jokaisesta sellaisesta opinkohdasta, joista käytiin keskustelua Quenstedtin aikana. Jokaisessa osiossa on didaktinen ja poleeminen osa. Poleemisessa osassa Quenstedt esittelee luterilaisen ortodoksian edustamaa kantaa vastustavat näkemykset ja pyrkii kumoamaan ne.


title: Johann Andreas Quenstedt

text: Quenstedt katsoi, että Mooseksen aikaan saakka teologian lähteenä oli se ilmoitus, joka levisi suullisesti eteenpäin. Välittömästi ensimmäisen kaanonin, johon kuuluivat viisi Mooseksen kirjaa sekä Jobin kirja ja Psalmi 90, valmistuttua suullisesti välittyvä ilmoitus lakkasi olemasta uskon ja elämän ohje. Tohtori Robert Preus käsittää hänen tarkoittavan tällä sitä, että sellaisen Vanhan testamentin ajan ihmisen, jolla oli vähän yhteyttä profeettoihin ja niihin, joille Jumala ilmoitti itsensä välittömästi, oli käytettävä ainoastaan Raamattua uskon ja elämän ohjeenaan. Quenstedt ei nimittäin voi tarkoittaa tällä sitä, ettei Jumalan inspiroimien profeettojen ja apostolien sana olisi samalla tavalla ohjeellista kuin näitten kirjojen sana, sillä toisaalla hän on ilmaissut lujasti pitävänsä Raamatussa olevaa Jumalan sanaa yhtenäisenä.


title: Johann Andreas Quenstedt

text: Quenstedt esittää neljä erilaista Raamatun käyttötapaa perustellakseen Raamatun välttämättömyyden kristilliselle kirkolle. Ensinnäkin Raamattu on välikappale, jonka avulla oikea oppi voidaan erottaa väärästä. Toiseksi Raamatusta löytyvät Messiasta koskevat lupaukset ja kertomukset niitten täyttymisestä toimivat välikappaleina sille, että ihmiset uskovat Kristukseen. Kolmanneksi Raamatun sisältämät lupaukset vahvistavat uskoa. Neljänneksi Raamatun kautta myös pakanoita kutsutaan Kristuksen yhteyteen ja pelastukseen.


title: Johann Andreas Quenstedt

text: Quenstedtin mukaan ei-uskovat ja pahat ihmiset eivät ole todellisen Kristuksen kirkon jäseniä, vaikka he näyttäisivätkin olevan ulkoisesti sen jäsenyyden piirissä ja sisällä. Hän vertaa näitä pahoihin nesteisiin ja paiseisiin, joita voi olla kehon sisällä tai kehossa, mutta joiden poistaminen ei tuota keholle vahinkoa vaan pikemminkin etua. Vaikka näkymätön, todellinen kirkko ei siis ole Quenstedtin mukaan täsmälleen sama käsite näkyvän kirkon kanssa, ei hänen mukaansa todellista näkymätöntä kirkkoa tule etsiä näkyvän ulkopuolelta, koska näkymätön kirkko sisältyy näkyvään kirkkoon.


title: Johann Andreas Quenstedt

text: Quenstedt vakuutti, ettei hän tahtonut poistaa järkeä tykkänään, sillä passiivisesti käytetty järki on välttämätön tiedon hankkimiseen ja ymmärtämiseen. Se on tässä mielessä välikappale ("principium quo"), sillä vain järkensä eli älynsä välityksellä ihminen voi ymmärtää. Tätä välikappaletta käytetään välttämättömillä säännöillä, kuten logiikka, kieli sekä kielioppi. Jollei järkeä olisi, ei kukaan voisi työskennellä teologian parissa, sillä sitä ei voida esittää mykille eläimille, joilla ei ole käsityskykyä. Järkeä lähteenä ("principium quod") ei voi kuitenkaan käyttää teologisessa tieteessä. Järjen palveluskäyttö ("ratio ministerialis") ei ole koskaan tuomittava asia, koska se on kaikelle ymmärrykselle välttämätön. Kristuskin opetti järjen mukaan käyttäessään vertauksia ja havainnollistuksia. Vain järjen käyttäminen Jumalan sanan yläpuolelle asettuvana määrääjänä ("ratio magisterialis") on tuomittavaa.


title: Johann Andreas Quenstedt

text: Quenstedtin mukaan on erotettava toisistaan toisaalta Raamatun kieliopillinen ja ulkoinen merkitys ja toisaalta sen hengellinen, sisäinen ja jumalallinen merkitys. Ensimmäiset pystyy kuka tahansa ihminen ymmärtämään, kun taas jälkimmäiseen tarvitaan Pyhän Hengen valaisemaa ymmärrystä.


title: Donna Arima

text: Donna Ramona Orvokki Arima (s. Wainikainen, 2. kesäkuuta 1934) on suomalainen iskelmä- ja jazz-laulaja.


title: Donna Arima

text: Ariman vanhemmat olivat sirkustaiteilijoita, ja myös Donna esiintyi nuorena vanhempiensa kanssa sirkuksessa ja tivoleissa. Arima opiskeli laulua 1950- ja 60-luvuilla Eero Wäreen, Olavi Nybergin ja Martta Tigerin johdolla. Vuonna 1957 hän osallistui Koiton iskelmälaulukilpailuun, jonka päätuomarina toimi Georg Malmstén. Arima voitti kilpailun sekä tuomariston että yleisön äänestyksellä. Vuonna 1958 Arima voitti myös Helsingissä järjestetyn kupletti- ja iskelmälaulukilpailun ulkomaisen sarjan Suomen mestaruuden.


title: Donna Arima

text: Ammattimaisen laulajanuran Arima aloitti Olavi Stillmanin orkesterissa ja sen jälkeen solistina Ossi Aallon orkesterissa. Hän esiintyi 1960-luvulla myös Saksassa Mario Weberin johtaman orkesterin kiertueella. Suomen televisiossa Arima esiintyi Tesvision "Laiva on lastattu" -ohjelmassa.


title: Donna Arima

text: Arima levytti uransa aikana parikymmentä laulua, joista suosituimpiin kuuluivat muun muassa Kauko Käyhkön säveltämä "Tunturisatu" ja Ossi Aallon orkesterin kanssa levytetty "Kuun lumoissa".


title: Birgitta Odén

text: Birgitta Odén (11. elokuuta 1921 Uppsala – 5. toukokuuta 2016 Lund) oli ruotsalainen historiantutkija. Hän oli Lundin yliopiston historian professori vuosina 1965–1987. Hänet valittiin Suomen akatemian ulkomaalaiseksi akateemikoksi vuonna 1990. Vuonna 1965 hän oli Lundin ensimmäinen naispuolinen professori. Eläkkeelle jäätyään hän jatkoi aktiivisesti tutkimustyötään, ja julkaisi useita kirjoja.


title: Sipoonkorven kansallispuisto

text: Sipoonkorven kansallispuisto perustettiin vuonna 2011 ja oli perustettaessa Suomen 36. kansallispuisto. Se on laajuudeltaan 23 km² ja sijaitsee Helsingin, Vantaan ja Sipoon alueilla.


title: Sipoonkorven kansallispuisto

text: Sipoonkorven metsä on viimeisiä rakentamattomia ympäristöjä Suomen pääkaupunkiseudulla Nuuksion järviylängön ohella. Kansallispuiston alueella on erilaisia metsiä, soita ja kulttuurimaisemia. Maasto on alueella vaihtelevaa ja korkeuserot suuria. Metsät ovat monin paikoin kuusivaltaisia, ja lisäksi tuoreita lehtomaisia kankaita ja kalliometsiä on paljon. Sipoonkorven halki virtaa Sipoonjoen sivujoki Byabäcken, jonka varrella, varsinkin lehtipuustoisilla alueilla, on runsas lintukanta.


title: Sipoonkorven kansallispuisto

text: Suomen luonnonsuojeluliitto ja Natur och Miljö -järjestö teki ehdotuksen kansallispuiston perustamisesta Sipoonkorpeen vuonna 2006. Sipoonkorpi on ollut pitkään lähiseudun asukkaille tärkeä virkistäytymisalue, ja vuonna 2010 alueella kävi 51 000 vierailijaa. Maaliskuussa 2011 eduskunta hyväksyi lain kansallispuiston perustamisesta, ja laki tuli voimaan 1.5.2011. Virallisesti se avattiin 27. elokuuta 2011.


title: Sipoonkorven kansallispuisto

text: Sipoonkorvessa on kaksi luontopolkua. Toinen niistä on Ponun perinnepostia 1,4.km ja toinen Kalkkiruukin luontopolku 4,5 km.


title: Keinänen

text: Keinänen on suomalainen sukunimi, joka on muun muassa seuraavilla henkilöillä:


title: Egyptin kirjallisuus

text: Egyptin kirjallisuuden juuret juontavat muinaiseen Eyptiin ja siihen kuuluu joitakin vanhimmista tunnetuista teoksista. Egyptiläiset olivat ensimmäisiä, jotka ryhtyivät kehittämään kirjallisuutta kirjojen muodossa.


title: Egyptin kirjallisuus

text: Muinaisessa Egyptissä kirjallisuutta laadittiin muun muassa papyrukselle, seiniin, hautoihin, pyramideihin ja obeliskeihin. Ehkä parhaiten tunnettu muinaisen Egyptin teos on Sinuhen tarina. Muita kuuluisia teoksia ovat Westcarin ja Ebersin papyrukset sekä Kuolleiden kirja. Pääosa kirjallisuudesta oli lukijan opastamiseksi laadittua tietokirjallisuutta, mutta kirjailijat laativat myös puhtaasti viihteellistä kirjallisuutta muun muassa myyteistä, tarinoista ja elämäkerroista. Omaelämäkertaa on kutsuttu Egyptin kirjallisuuden vanhimmaksi muodoksi.


title: Egyptin kirjallisuus

text: Niilillä oli huomattava vaikutus muinaisiin egyptiläisiin. Aleksandrian kirjaston kokoelmin tutustumaan saapui runsaasti merkittäviä henkilöitä eri puolilta antiikin maailmaa.


title: Egyptin kirjallisuus

text: Aleksandriasta kehittyi varhaisen kristinusko merkittävä keskus. Koptinkieliset teokset olivat merkittävä lisä ajan kristillisen kirjallisuuden joukkoon ja Nag Hammadin kirjasto auttoi säilyttämään teoksia, jotka muuten olisivat tuhoutuneet.


title: Egyptin kirjallisuus

text: 800-vuosisadalle mennessä islaminuskoiset arabit olivat valloittaneet Egyptin. Kirjallisuus ja kirjastot kukoistivat keskiaikaisessa Egyptissä. Kankaasta valmistettu paperi korvasi papyruksen ja kirjoitusjärjestelmäksi vakiintui kalligrafia. Teokset käsittelivät lähes yksinomaan islamia. Ensimmäinen Egyptissä kirjoitettu romaani oli Ibn al-Nasidin "Theologus Autodidactus", joka on myös ensimmäinen tieteisromaani ja teologinen romaani.


title: Egyptin kirjallisuus

text: Useat "Tuhat ja yksi yötä" -satukokoelman kertomuksista voidaan jäljittää keskiaikaisen Egyptin tarinankerrontatraditioon. Kertomukset ovat todennäköisesti kiertäneet suullisesti tai yksittäisinä tarinoina kirjallisessa muodossa ennen kuin ne koottiin yhdeksi kokoelmaksi ja ne muodostavat yhden kokoelman kolmesta kerrostumasta.


title: Egyptin kirjallisuus

text: 1800-luvun lopulla ja 1900-luvun alussa arabimaailma koki renessanssimaisen heräämisen, joka kosketti lähes kaikkia elämänalueita, kirjallisuus mukaan lukien. Yksi merkittävimmistä henkilöistä oli Nobelin kirjallisuuspalkinnon ensimmäisenä egyptiläisenä voittanut Naguib Mahfouz. Vuonna 1914 Muhammad Husayn Haykal kirjoitti modernin Egyptin ensimmäisenä romaanina pidetyn Zaynabin.


title: Jorge Adolfo Carlos Livieres Banks

text: Jorge Adolfo Carlos Livieres Banks (22. helmikuuta 1929 Asunción – 17. joulukuuta 2018) oli paraguaylainen katolinen piispa. Hänet vihittiin papiksi 22. joulukuuta 1956 ja nimitettiin Asunciónin vihkipiispaksi sekä Utimmiran titulaaripiispaksi 12. lokakuuta 1976. Piispaksi vihkiminen seurasi saman vuoden marraskuun 25. päivänä. Pääkonsekraattorina toimi Ismael Blas Rolón Silvero, jota avustivat Felipe Santiago Benitez Avalos ja Jorge Carlos Carreras.


title: Jorge Adolfo Carlos Livieres Banks

text: Livieres Banks sai 24. heinäkuuta 1987 nimityksen Encarnaciónin prelaatiksi ja 19. huhtikuuta 1990 piispaksi. Livieres Banks erosi tehtävistään 5. heinäkuuta 2003.


title: Felipe Santiago Benítez Ávalos

text: Felipe Santiago Benítez Ávalos (1. toukokuuta 1926 Piribebuy – 19. maaliskuuta 2009) oli paraguaylainen katolinen arkkipiispa. Hänet vihittiin papiksi 7. kesäkuuta 1952 ja nimitettiin Asunciónin vihkipiispaksi sekä Chersonesus in Europan titulaaripiispaksi 10. elokuuta 1961. Piispaksi vihkiminen seurasi 24. syyskuuta. Pääkonsekraattorina toimi Juan José Aníbal Mena Porta, jota avustivat Ramón Pastor Bogarín Argaña ja Aníbal Maricevich Fleitas.


title: Felipe Santiago Benítez Ávalos

text: Benítez Ávalos osallistui Vatikaanin toiseen kirkolliskokoukseen. Hänet nimitettiin 4. joulukuuta 1965 Villarrican piispaksi. Hän sai 20. toukokuuta 1989 nimityksen Asunciónin arkkipiispaksi, jona hän toimi, kunnes jäi eläkkeelle 15. kesäkuuta 2002.


title: Yhdystie 2551

text: Yhdystie 2551 on tie joka johtaa Yhdystieltä 2442 Ulvilan Friitalasta Valtatielle 11 Porissa. Tien pituus on 5 kilometriä.


title: Yhdystie 2551

text: Tie saa alkunsa Ulvilan Friitalasta Yhdystien 2442 risteyksestä. Tien alkupäässä Ulvilassa sen itäpuolelle jää Suurpään asuinalue ja länsipuolelle Hannulan teollisuusalue. Porissa sen länsipuolelle jäävät Kartanon ja itäpuolelle Harmaalinnan kaupunginosat. Ennen Valtatien 11 eritasoliittymää tie ehtii vielä muuttua nelikaistaiseksi. Tien osoitenimenä on Ulvilassa "Satakunnantie" ja Porissa "Ulvilantie".


title: Ernst Heinrich Karlen

text: Ernst Heinrich Karlen CMM (1. helmikuuta 1922 Törbel – 28. lokakuuta 2012) oli sveitsiläissyntyinen katolinen arkkipiispa. Hänet vihittiin papiksi 22. kesäkuuta 1947 ja nimitettiin Umtatan hiippakunnan (Etelä-Afrikka) piispaksi 26. syyskuuta 1968. Piispaksi vihkiminen seurasi 3. joulukuuta. Pääkonsekraattorina toimi John Gordon, jota avustivat Joseph Grueter ja Alfonso Liguori Morapeli.


title: Ernst Heinrich Karlen

text: 9. toukokuuta 1974 Karlen sai nimityksen Bulawayon hiippakunnan (Zimbabwe) piispaksi, ja 10. kesäkuuta 1994 hänestä tuli hiippakunnan arkkihiippakunnaksi ylentämisen jälkeen sen arkkipiispa. Hän jäi eläkkeelle 24. lokakuuta 1997.


title: Dominique Bonnet

text: Dominique Bonnet C.S.Sp. (s. 20. huhtikuuta 1939 Antigny) on ranskalaissyntyinen katolinen piispa. Hänet vihittiin papiksi 29. kesäkuuta 1966 ja nimitettiin Mouilan piispaksi Gaboniin 8. marraskuuta 1996. Piispaksi vihkiminen seurasi 11. tammikuuta 1997. Pääkonsekraattorina toimi Jozef Tomko, jota avustivat André Fernand Anguilé ja Basile Mvé Engone.


title: Basile Mvé Engone

text: Basile Mvé Engone (s. 30. toukokuuta 1941) on gabonilainen roomalaiskatolinen arkkipiispa. Hän kuuluu salesiaaneihin. Hänet vihittiin papiksi 29. kesäkuuta 1973 ja nimitettiin Oyemin koadjuuttoripiispaksi 24. huhtikuuta 1980. Piispaksi vihkiminen seurasi 24. elokuuta. Pääkonsekraattorina toimi François Ndong, jota avustivat André Fernand Anguilé ja Félicien-Patrice Makouaka.


title: Basile Mvé Engone

text: 23. elokuuta 1982 Engonesta tuli Oyemin piispa, ja 3. huhtikuuta 1998 hänet nimitettiin Librevillen arkkipiispaksi.


title: Ligue Élite de Football Américain

text: Ligue Élite de Football Américain on amerikkalaisen jalkapallon korkein sarjataso Ranskassa. Sarjaa on pelattu vuodesta 1982 ja sen mestuusottelua kutsutaan nimellä "Casque de diamant".


title: Marcelino Correr

text: Marcelino Correr (11. tammikuuta 1932 – 18. huhtikuuta 2006) oli brasilialainen katolinen piispa. Hän kuului kapusiineihin ja sai pappisvihkimyksensä 15. kesäkuuta 1957. Hänet nimitettiin 13. maaliskuuta 1991 Carolinan hiippakunnan piispaksi. Piispaksi vihkiminen seurasi 21. huhtikuuta. Pääkonsekraattorina toimi Carlo Furno, jota avustivat Daniel Tomasella ja Evangelista Alcimar Caldas Magalhães.


title: Marcelino Correr

text: Correr erosi tehtävistään 15. lokakuuta 2003.


title: Sarjarimpi

text: Sarjarimpi ("Butomus umbellatus") on rantavesissä kasvava monivuotinen, kauniskukkainen vesikasvi. Se on heimonsa sarjarimpikasvien ainoa laji.


title: Sarjarimpi

text: Sarjarimmen juurakko on vaakasuora, noin 10 cm pitkä ja 1 cm paksu. Lehdet ovat juurakossa tiheästi, kierteissti ja ne ovat tupellisia. Muodoltaan ne ovat kolmisärmäisiä, tasasoukkia, ehytlaitaisia ja kärkiosastaan kierteisiä. Lehdet ovat tavallisesti jäykkiä, 3–10 mm leveitä ja 40–80 cm pitkiä, mutta upoksissa tai virtaavassa vedessä lehdet ovat velttoja ja jopa 120 cm pitkiä. Pysty kukkavana on 60–120 cm korkea. Kukinto on sarjamainen ja siinä on 10–40 kukkaa. Kukinnon tyvellä on kolme kapeaa tukilehteä, ja yksittäisten kukkien kukkaperät ovat 8–12 cm pitkiä. Kukat ovat kaksineuvoisia. Sekä verho- että terälehtiä on kolme kappaletta. Selän keskeltä purppuranpunaiset verholehdet ovat 8–12 mm pitkiä. Lähes valkoiset tai vaaleanpunaiset sekä punasuoniset terälehdet ovat hieman pienempiä ja leveämpiä. Kukissa heteitä on 9 ja emejä 6. Sarjarimpi kukkii Suomessa kesä-elokuussa. Hedelmä on tuppilo ja se sisältää lukuisia siemeniä, joista suuri osa on kuitenkin tavallisesti kehittymättömiä.


title: Sarjarimpi

text: Euroopassa sarjarimpeä tavataan suurimmassa osassa maanosaa. Se kuitenkin puuttuu lähes kokonaan eteläisimmiltä alueilta: Pyreneiden niemimaalta, Italiasta ja Kreikasta. Lajia ei myöskään tavata Norjassa, Pohjois-Ruotsissa, Islannissa ja Venäjän pohjoisosista. Euroopasta levinneisyysalue jatkuu Siperiaan ja Keski-Aasiaan, Turkkiin ja Lähi-itään. Sarjaripi on levinnyt ihmisen mukana myös Pohjois-Amerikkaan.


title: Sarjarimpi

text: Suomessa sarjarimpeä kasvaa runsaimmin Etelä-Suomessa sekä sisämaassa että rannikolla. Lajia tavataan lisäksi pitkin Pohjanlahden rannikkoa, Keski- ja Pohjois-Pohjanmaalla myös paikoin sisämaassa. Sarjarimpeä kasvaa myös siellä täällä Lapissa.


title: Sarjarimpi

text: Sarjarimpi kasvaa järvien, jokien ja vähäsuolaisten murtovesilahtien rehevänpuoleisilla rannoilla matalassa vedessä. Virtaavassa vedessä laji saattaa kasvaa melko syvälläkin kukkimattomana uposkasvina.


title: Sarjarimpi

text: Ruotsissa sarjarimmen lehdistä on kudottu muun muassa mattoja ja istuinsuojuksia.


title: Joseph Nduhirubusa

text: Joseph Nduhirubusa (24. huhtikuuta 1938 – 16. heinäkuuta 2012) oli burundilainen roomalaiskatolinen piispa. Hänet vihittiin papiksi 21. heinäkuuta 1964 ja nimitettiin Ruyigin piispaksi 19. huhtikuuta 1980. Piispaksi vihkiminen seurasi 4. toukokuuta. Pääkonsekraattorina toimi paavi Johannes Paavali II, jota avustivat Agnelo Rossi ja Joseph-Albert Malula.


title: Joseph Nduhirubusa

text: Nduhirubusa erosi tehtävistään 30. lokakuuta 2010.


title: Kangasalan Urkurakentamo

text: Kangasalan Urkurakentamo Oy perustettiin vuonna 1983 (aluksi nimellä Hämeen Urkutehdas Oy) jatkamaan konkurssiin menneen Kangasalan Urkutehtaan toimintaa. Urkurakentamo aloitti perinteisessä mutta epäkäytännöllisessä urkutehtaassa parinkymmenen työntekijän voimin kesäkuussa 1983. Kesällä 1985 rakentamo muutti omaan, tarkoituksenmukaiseen teollisuushalliin Kangasalan Vatialantielle. Urkujen rakentaminen jatkui siellä vuoteen 1995, jolloin yhtiön valmistamista 42 urusta viimeinen valmistui Pirkkalan kirkkoon. Konkurssiin Urkurakentamo asetettiin seuraavana vuonna. Urkujen rakentamisesta jäi Vatialantielle jäljelle ainoastaan metallipilliverstas, jonka Urkurakentamo Martti Porthan osti jatkaen sen toimintaa.


title: Siperiansinivalvatti

text: Siperiansinivalvatti ("Lactuca sibirica") on levinneisyydeltään boreaalinen salaattilaji. Sen lähisukulaislajeja ovat esimerkiksi ruokasalaatti ("Lactuca sativa") ja piikkisalaatti ("Lactuca serriola").


title: Siperiansinivalvatti

text: Siperiansinivalvatti on monivuotinen, kaljuvartinen ruohokasvi, joka kasvaa 40–80 senttimetriä korkeaksi. Sen lehdet ovat ruodilliset ja muodoltaan pitkänsuikeat, lehtilaidat ovat hampaalliset. Ylemmät lehdet voivat olla joskus sepivät. Kukkamykeröt ovat halkaisijaltaan 2,5 cm. Mykeröjen kehtosuomut ovat tumman sinipunaiset. Siperiansinivalvatin kukat ovat siniset.


title: Siperiansinivalvatti

text: Siperiansinivalvatin päälevinneisyysaluetta on Suomi, Ruotsi, Norja sekä Siperia. Suomessa se on melko harvinainen mutta esiintyy suurimmassa osassa maata lukuun ottamatta lounais- ja läntisimpiä ja eteläisimpiä osia. Siperiansinivalvatti kasvaa Suomessa alkuperäislajina järven rantojen pensaikoissa, -niityillä, joen- ja puronvarsilla.


title: Olof Schwan

text: Olof Schwan (1744–1812) on Ruotsin kuuluisin ja taitavin urkujenrakentaja. Jo nuorena hän oli maineikkaan ruotsalaisen urkurakentamon Gren & Stråhlen oppilaana Tukholmassa, mutta sai mestarinkirjan vasta vuonna 1771 ja toimi jonkin aikaa yhdessä Mathias Swalberg nuoremman kanssa. Schwania pidetään niin sanotun Cahman-koulun urkujenrakennustaidon viimeisenä mestarina. Hänen urkujensa soinnin perusteella alettiin Schwania kutsua nimellä ”Ruotsin Silbermann”.


title: Olof Schwan

text: Schwan rakensi noin viidetkymmenet urut, joista kuudet Suomeen (mm. Porvoon tuomiokirkkoon ja Nauvon kirkkoon) ja yhdet Venäjälle Pyhän Katariinan kirkkoon, Pietariin. Suurimmat urkunsa hän rakensi Tukholman tuomiokirkkoon. Näistä uruista ainoastaan fasadi on jäljellä. Vain yhteensä kuudet urut, joista yhdet Suomen Nauvossa ja loput Ruotsissa (mm. Tukholman suomalaisessa kirkossa), ovat säilyneet alkuperäisasussa.


title: Michael Rooker

text: Michael Rooker (s. 6. huhtikuuta 1955 Jasper, Alabama, Yhdysvallat) on yhdysvaltalainen näyttelijä. Hän on esiintynyt elokuvissa 1980-luvulta sekä muun muassa televisiosarjassa "The Walking Dead" (2010).


title: Tunturilääte

text: Tunturilääte eli lääte ("Saussurea alpina") on levinneisyydeltään pohjoinen asterikasvilaji. Se on monivuotinen, varresta lyhytkarvainen ruohokasvi, joka kasvaa 10–60 senttimetriä korkeaksi. Sen lehdet ovat tyvipuolelta ruodilliset ja muodoltaan suikeat, lehtilaidat ovat harvahampaiset tai ehyet. Tunturiläätteen kukintona on tiheä huiskilomainen mykeröstö.


title: Tunturilääte

text: Tunturiläätteen levinneisyysaluetta on Euraasian pohjoisosa. Euroopassa se kasvaa yleisimpänä Pohjoismaissa ja Pohjois-Venäjällä, paikoitellen muuallakin, kuten Skotlannissa ja Alpeilla. Suomessa tunturiläätettä tavataan ainoastaan Lapissa ja Koillismaalla. Pohjoisimmassa Lapissa, Inarissa, Utsjoella ja Enontekiöllä se on hyvin yleinen.


title: Tunturilääte

text: Suomessa tunturilääte kasvaa kosteilla ravinteikkailla paikoilla: esimerkiksi letoilla, lettokorvissa, lettorämeillä, lettoniityillä ja lähteiköissä. Se on kalkinsuosija.


title: Pieni ja ihmeellinen (albumi)

text: Pieni ja ihmeellinen on Retropop-yhtyeen 11. kesäkuuta 2008 julkaistu esikoisalbumi.


title: Pieni ja ihmeellinen (albumi)

text: Albumilta julkaistiin kolme singleä, joista kahteen ("Pieni ja ihmeellinen" ja "Aika haavat parantaa") kuvattiin myös musiikkivideo. Albumin on sekä äänittänyt että tuottanut yhtye itse. Albumin kannet on suunnitellut Tommi Ojala ja albumin on masteroinut Chartmakersin Svante Forsbäck.


title: A-Insinöörit

text: A-Insinöörit Oy on vuonna 1959 perustettu suomalainen yritys. Se työllistää noin 400 henkilöä. Yrityksellä on toimipisteitä Suomessa 10 paikkakunnalla (tilanne huhtikuussa 2018).


title: A-Insinöörit

text: Partnerivetoinen konserni on rakennuttamisen (Construction management), rakennesuunnittelun (Structural engineering) sekä infra-, kallio- ja ympäristösuunnittelun (Civil Engineering) suunnannäyttäjä ja uusien yhteistyömallien luoja. Konsernissa vannotaan yhdessä tekemisen nimiin. Konsernin visio onkin "Menestys rakennetaan yhdessä".


title: A-Insinöörit

text: A-Insinöörien päämarkkina on Suomi. Sen lisäksi suunnittelijoiden kädenjälki näkyy lukuisissa rakennushankkeissa yli 60 maassa. Konsernin toimitusjohtaja on tekniikan tohtori Jyrki Keinänen.


title: A-Insinöörit

text: Henkilöstön keski-ikä on 41 vuotta. Naisten osuus henkilöstöstä on 32%.


title: A-Insinöörit

text: Insinööritoimisto Ahonen-Ilveskoski Ky:n perustivat vuonna 1959 diplomi-insinööri Kalevi Ahonen ja Pentti Palenius Tampereelle. Yritys aloitti toimintansa nimellä Insinööritoimisto Ahonen – Palenius. Kalevi Ahosen tavoite oli rakennuttaa ja suunnitella ihmisille parempia asuntoja. Vuonna 1959 Tampereella oli vain yksi ammattimaisesti toimiva suunnittelutoimisto.


title: A-Insinöörit

text: Palenius luopui insinööritoimistosta 1963, ja vuotta myöhemmin mukaan vastuunalaiseksi yhtiömieheksi liittyi diplomi-insinööri Reino Ilveskoski. Näistä sukunimistä sai A-Insinöörit nimensä alkukirjaimet A-I. Rakennesuunnittelun ohella suoritettiin alusta saakka myös työmaavalvontatehtäviä. Varsinaisiin rakennuttamispalveluihin toiminta laajeni vuonna 1966.


title: A-Insinöörit

text: A-Insinöörien toimintaan on tullut mukaan siltasuunnittelu vuonna 1973 ja terässuunnittelu vuonna 1986. Yhdyskuntasuunnittelu aloitettiin 1990 A-Tie Oy:n nimissä, mutta se fuusioitiin vuonna 2006 osaksi A-Insinöörejä. Geotekninen suunnittelu ja maastotutkimukset tulivat mukaan toimintaan vuonna 1993 Geotesti Oy:n kautta. Keväällä 2006 toteutetuilla omistusjärjestelyillä Geotesti Oy siirtyi kokonaan A-Insinöörit konserniin. Omaksi yhtiökseen rakennuttamistoiminta organisoitui vuonna 1999, kun Rakennuttajatoimisto A-Rakennuttajat Oy perustettiin.


title: A-Insinöörit

text: Syyskuussa 2008 tehty yritysosto liitti Turun Juva Oy:n osaksi A-Insinöörit yhtiöryhmää. Osakekaupan myötä konserniin siirtyi myös Turun Juvan tytäryhtiö, Laskenta Juva Oy. Porin Juva Oy liittyi yrityskaupan myötä konserniin 2012. Saanio & Riekkola Oy on osa A-Insinöörit konsernia vuodesta 2014 lähtien ja B+Tech vuodesta 2015 lähtien.


title: A-Insinöörit

text: Vuonna 2017 konserni kasvoi jälleen: oululainen Prodeco liittyi konserniin. Helmikuun alussa 2018 A-Insinöörit osti Joensuun Juva Oy:n. A-Insinöörit -konserni täyttää 60 vuotta vuonna 2019.


title: García I (Asturia)

text: García I oli Asturiaan kuuluneiden Leónin ja Kastilian kuningas vuosina 910–914 isänsä Alfonso III:n jälkeen.


title: García I (Asturia)

text: Astorgan piispan Sampiron mukaan Garcia teki kahden veljensä kanssa salaliiton isäänsä vastaan, ja he ajoivat hänet pois valtakunnastaan. Alfonso teki tällöin pyhiinvaellusmatkan Santiago de Compostelaan ja vielä ennen kuolemaansa poikiensa suostumuksella yhden sotaretken muslimeja vastaan. Vallanjaossa Garcia sai Leónin ja Kastilian, joita oli luultavasti hallinnut jo isänsä elinaikana, Ordoño II (910–925) Galician ja Fruela II (910–925) Asturian ja Oviedon. García sijoitti hovinsa helpommin puolustettavaan Leóniin, josta muodostui näin tulevan kuningaskunnan uusi pääkaupunki.


title: García I (Asturia)

text: Garcían kuoltua Ordoño II liitti hänen maansa omiinsa.


title: Irlantilaiset kiertolaiset

text: Irlantilaiset kiertolaiset (, shelta: "Pavee", ) on etnisesti erillinen irlantilainen kansanryhmä, jolla on oma kieli ja omat perinteet. Irlannin lisäksi heitä asuu Britanniassa ja Yhdysvalloissa, joissa määristä ei ole tarkkaa tietoa. Britanniassa heillä on virallinen vähemmistöasema. Irlantilaiset matkailijat kutsuvat itseään mustalaisiksi ("gypsy") mutta eivät romaneiksi ("romany"). He eivät ole etniseltä taustaltaan romaneja.


title: Irlantilaiset kiertolaiset

text: Irlannin vuoden 2006 väestönlaskennassa irlantilaisia kiertolaisia oli 22 369. Lisäksi heitä on arvioitu olevan Pohjois-Irlannissa noin 1 700.


title: Irlantilaiset kiertolaiset

text: Tuloksia koko Irlannin saaren luvuista on esitetty tutkimuksessa "All Ireland Traveller Health Study" (arviot vuodesta 2008), Irlannin tasavallassa luku olisi 36 224 ja Pohjois-Irlannissa 3 905.


title: Irlantilaiset kiertolaiset

text: Irlantilaiset kiertolaiset asuvat leirimäisissä oloissa, ja monet lähtevät kesäksi kiertämään. Muun muassa Suomessa heitä on ollut leirintäalueilla useina kesinä.


title: Irlantilaiset kiertolaiset

text: Irlantilaisten maankiertäjien historiallisesta alkuperästä käydään sekä akateemista että muuta keskustelua. Aiemmin on laajalti oltu sitä mieltä, että kiertolaiset ovat niiden maanomistajien ja työläisten jälkeläisiä, jotka joutuivat kodittomiksi Oliver Cromwellin valloittaessa Irlantia vuonna 1649 ja myöhemmin 1840-luvun nälänhädän aikaan. Alkuperä voi kuitenkin olla monimutkaisempi asia. Sitä on lähes mahdoton varmistaa luotettavasti, sillä historiansa aikana he eivät ole itse tehneet tapahtumista kirjallisia muistiinpanoja.


title: Irlantilaiset kiertolaiset

text: Kiertelevistä ryhmistä Irlannissa väitetään olevan todisteita jo 400-luvulta, ja nimet Tynkler ja Tynker olisivat syntyneet 1100-luvulla tarkoittamaan ryhmiä, joilla oli oma identiteetti, sosiaalinen järjestys ja murre. Vaikka suvut puhuvat vanhoista juurista, kaikkien kiertolaissukujen alkuperä ei yllä samaan ajankohtaan. Osa on omaksunut kiertolaisten tavat vuosisatoja sitten, toiset taas melko äskettäin.


title: Irlantilaiset kiertolaiset

text: Irlannissa vuonna 2011 julkaistun geenitutkimuksen mukaan kiertolaiset erosivat irlantilaisesta paikallaan pysyneestä väestöstä 1000–2000 vuotta sitten. Syy erillisen väestön syntyyn on epäselvä.


title: Viestintä ja kehitys -säätiö

text: Viestintä ja kehitys -säätiö eli Vikes on suomalainen kehitysyhteistyösäätiö, jonka ovat perustaneet 26 viestintä-alan yhteisöä. Säätiö on rekisteröitynyt vuonna 2005.


title: Viestintä ja kehitys -säätiö

text: Säätiö edistää sananvapautta ja median moniarvoisuutta demokratian ja yhteiskunnallisen kehityksen perustana.


title: Viestintä ja kehitys -säätiö

text: Vuonna 2014 Vikes tekee kehitysyhteistyötä yhdessä paikallisten ja kansainvälisten kumppanien kanssa yhteensä 14 eri maassa Afrikassa, Aasiassa ja Latinalaisessa Amerikassa. Hankkeita mm. Keski-Aasian autoritaarisissa maissa, Nigeriassa, Myanmarissa, Nicaraguassa ja Somaliassa. Projekteja on 10. Vikesin työ on myös innovatiivista: Tarinateltta Afrikassa -hanke vie Suomessa menestyneen Tarinateltta-konseptin Afrikan köyhimpiin osiin. Lisäksi Vikes on tehnyt lähialueyhteistyötä Venäjän Karjalan journalistien kanssa.


title: Viestintä ja kehitys -säätiö

text: Vikesin hallituksen puheenjohtaja on Juha Rekola. Toiminnanjohtaja on Niklas Kaskeala (2014-).


title: Ordoño II (Asturia)

text: Ordoño II oli isänsä Alfonso III:n jälkeen 910–925 Galician ja veljensä García I:n jälkeen vuodesta 914 Asturiaan kuuluneiden Leónin ja Kastilian kuningas.


title: Ordoño II (Asturia)

text: Astorgan piispa Sampiron mukaan Ordoño teki kahden veljensä kanssa salaliiton isäänsä vastaan, ja he ajoivat hänet pois valtakunnastaan. Alfonso teki tällöin pyhiinvaellusmatkan Santiago de Compostelaan ja vielä ennen kuolemaansa poikiensa suostumuksella yhden sotaretken muslimeja vastaan. Vallanjaossa veljeksistä vanhin Garcia sai Leónin ja Kastilian, joita oli luultavasti hallinnut jo isänsä elinaikana, Ordoño II (910–925) Galician ja Fruela II (910–925) Asturian ja Oviedon. García oli sijoittanut hovinsa helpommin puolustettavaan Leóniin, josta muodostui näin tulevan kuningaskunnan uusi pääkaupunki, ja juuri Leónin katedraalissa Ordoño II kruunattiin vuonna 914 piispojen, kreivien, munkkien ja muiden espanjalaisten mahtimiesten läsnä ollessa visigoottien muinaisen rituaalin mukaisesti kuninkaaksi: kuningas vannoi noudattavansa lakia ja alamaiset vannoivat hänelle uskollisuutta.


title: Ordoño II (Asturia)

text: Korostaakseen visigoottien perintöä Ordoño käytti itsestään titteliä "filius Adefonsi magni imperatoris" ensimmäisen kerran asiakirjoissa vuosina 916 ja 917. Näin keisariksi julistautuessaan hän vaati itselleen johtoasemaa koko "Hispaniassa" sekä epäsuorasti myös muslimien ajamista pois niemimaalta. Hän myös taisteli menestyksellä Córdoban kalifia vastaan Navarran kuninkaan Sancho I:n kanssa. Yhdessä he tekivät yrityksiä La Riojan valtaamiseksi. Ordoño voitti muslimit 917 San Esteban de Gormazin luona ja tästä rohkaistuneena hyökkäsi myös Nájeraan, Tudelaan, Arnedoon ja Calahorraan.


title: Ordoño II (Asturia)

text: Ordoñon kuoltua 925 hänen veljensä Fruela II hallitsi hetken aikaa, kunnes Ordoñon pojat Alfonso IV ja Ramiro II syöksivät Navarran kuninkaan tuella setänsä vallasta.


title: Godepert

text: Godepert (638 tai 642–662) oli yhdessä veljensä Perctaritin kanssa langobardien kuningas vuosina 661–662. He olivat edeltäjänsä Aripertin poikia.


title: Godepert

text: Veljesten välillä oli alusta alkaen epäsopua, sillä Godepert oli areiolainen ja Perctarit katolinen, ja pian alkoikin valtataistelu. Godepert pyysi avukseen Beneventon herttuan Grimoaldin, jolle Godepert lupasi sisarensa vaimoksi. Grimoald kuitenkin murhautti Godepertin 662 ja nousi itse kuninkaaksi.


title: Fruela II (Asturia)

text: Fruela II oli isänsä Alfonso III:n jälkeen 910-925 Galician ja veljensä Ordoño II:n jälkeen vuonna 925 Asturiaan kuuluneiden Leonin ja Kastilian kuningas.


title: Fruela II (Asturia)

text:
Astorgan piispa Sampiron mukaan Fruela teki kahden veljensä kanssa salaliiton isäänsä vastaan, jonka he ajoivat pois valtakunnastaan. Alfonso teki tällöin pyhiinvaellusmatkan Santiago de Compostelaan ja vielä ennen kuolemaansa poikiensa suostumuksella yhden sotaretken muslimeja vastaan. Vallanjaossa veljeksistä vanhin García I sai Leonin ja Kastilian, joita oli luultavasti hallinnut jo isänsä elinaikana, Ordoño II (910-925) Galician ja Fruela (910-925) Asturian ja Oviedon.
Ordoñon kuoltua 925 hänen veljensä Fruela II hallitsi hetken aikaa Leonia, eli koko muinaista Asturiaa, kunnes Ordoñon pojat Alfonso IV ja Ramiro II syöksivät Navarran kuninkaan tuella tämän vallasta.


title: Fresh Servant

text: Fresh Servant on pietarsaarelainen perheyhtiö, joka valmistaa valmissalaatteja ja valmiiksi pakattuja hedelmiä ja vihanneksia. Yhtiö perustettiin vuonna 1995. Sitä ennen se toimi Snellmanin alaisena. Yrityksen toiminta sai alkunsa vuonna 1971 nimellä Snellman Vihannestukku Oy.


title: Fresh Servant

text: Fresh Servantilla on toimipisteet Pietarsaaressa ja Vaasassa.


title: Fresh Servant

text: Fresh on lounassalaattien, suurkeittiötuotteiden ja kuluttajille valmiiksi pakattujen hedelmien ja vihannesten tuotejalostaja. Kuluttajapakattujen tuotteiden valmistus alkoi 1998. 2000-luvulla Fresh Servant oli ensimmäinen valtakunnallisessa jakelussa oleva tuoresalaattien toimittaja.


title: Fresh Servant

text: Fresh Tukkurit (Lähitukku) on erikoistunut hedelmä- ja vihannestukku, jonka tuotekonsepti perustuu omien sopimusviljelijöiden ja valmistajien tuottamien tuotteiden hankintaan, varastointiin, myyntiin ja jakeluun sekä tilaus-toimitusprosessin hallintaan.


title: Fresh Servant

text: Fresh Tuotejalostus kehittää, valmistaa, myy ja markkinoi jalostettuja hedelmiin ja vihanneksiin pohjautuvia tuotteita ja konsepteja päivittäistavarakauppa- ja Horeca-asiakkuuksille Suomessa. Fresh Tuote myy tuotteet Hetki-brändin alla sekä myy ja markkinoi muita konsepteja kuten SalaattiMestari. Fresh on myös aktiivinen Private Label -toimija.


title: FS Ouragan (1924)

text: Ouragan oli Ranskan laivaston 1924 vesille laskettu Bourrasque-luokan hävittäjä. Toisessa maailmansodassa alus palveli Ranskan ja Puolan laivastoissa.


title: FS Ouragan (1924)

text: Alus tilattiin Caenista Chantiers Navals Françaiselta, missä köli laskettiin 3. huhtikuuta 1923. Alus laskettiin vesille 6. joulukuuta 1924 ja otettiin palvelukseen 19. tammikuuta 1927.


title: FS Ouragan (1924)

text: Aluksen 75 millimetrin ilmatorjuntatykki vaihdettiin 1930-luvun alussa kahteen 37 millimetrin ilmatorjuntatykkiin, jolloin tulinopeus nousi merkittävästi kantaman kustannuksella. Alukselta poistettiin vielä hieman ennen sodan puhkeamista kaksi torpedoputkea sekä tykkitorni numero 3.


title: FS Ouragan (1924)

text: Toisen maailmansodan alkaessa alus palveli Brestiin sijoitetussa Ranskan laivaston 4. hävittäjäviirikössä, jonka muut alukset olivat "Bourrasque" ja "Orage". Saksan hyökätessä Ranskaan alus oli huollettavana Brestin laivastontelakalla. Britannian kuninkaallinen laivasto hinasi sen Devonportiin, jossa korjaukset saatettiin loppuun. Aluksen aseistukseksi vaihdettiin neljä 4,7 tuuman BL Mk I -tykkiä, joista kaksi asennettiin etu- ja kaksi takakannelle. Lisäksi asennettiin yksi 12 naulan sekä kolme 20 millimetrin ilmatorjuntatykkiä. Uppouman kasvun estämiseksi alukselta poistettiin kolme torpedoputkea.


title: FS Ouragan (1924)

text: Ranskan antauduttua kesäkuussa britit valtasivat 3. heinäkuuta aluksen ja siirsivät sen 17. heinäkuuta Puolan laivastolle, joka otti sen palvelukseen seuraavana päivänä. Alus palveli Puolan lipun alla aina 30. huhtikuuta 1941 saakka runkonumeronaan H16.


title: FS Ouragan (1924)

text: Alus palautettiin toukokuun alussa Vapaan Ranskan laivastolle, joka siirsi sen edelleen 1943 Britannian kuninkaalliselle laivastolle. Alusta ei kuitenkaan enää otettu palvelukseen ja se poistettiin alusluettelosta 7. huhtikuuta 1949, jolloin se myytiin romutettavaksi.


title: Favila

text: Favila oli isänsä Pelayon kuoltua Asturian kuningas vuosina 737-739. Kahden vuoden hallinnon jälkeen kuninkaaksi nousi hänen sisarensa Ermisindan mies Alfonso I (739-757).


title: Académie de la Grande Chaumière

text: Académie de la Grande Chaumière on taidekoulu, joka sijaitsee Pariisin kaupungin 6. arrondissementissa. Koulun perusti 1902 Sweitsiläinen Martha Stettler (1870-1945). Koulu perustettiin vastalauseena tiukan akateemista maalaustaidetta opettavalle École des Beaux-Artsille. Koulu nimettiin Académie Charpentieriksi vuonna 1957.


title: Académie de la Grande Chaumière

text: Akatemiaan houkuteltiin oppilaita hinnoilla, jotka olivat jopa Académie Juliania halvempia. Paikka tarjosi oppilailleen lämmityksen ja mallin.


title: Hongi Hika

text: Hongi Hika (n. 1772–3. maaliskuuta 1828) oli maorien Ngāpuhi-heimon päällikkö. Hänet tunnetaan Uuden-Seelannin maoriyhteisöjä hävittäneiden muskettisotien aloittajana.


title: Hongi Hika

text: Hongi Hika syntyi Kaikohessa Uuden-Seelannin Pohjoissaarella. Hänen tiedetään kertoneen ranskalaisille tutkimusmatkaajille vuonna 1824, että hän syntyi Marion du Fresnen kuolinvuonna, 1772. Hän oli isänsä Te Hoteten kolmas poika. Isä sai hänet toisen vaimonsa Tuhikuran kanssa. Hongi Hikan nuoruuden tärkeimpiä tapahtumia oli Ngāpuhin tappio Ngati Whatualle Moremonuin taistelussa vuonna 1807 tai 1808. Ngāpuhi oli jo tuolloin varustautunut pienellä määrällä musketteja ja heitä johti Hongi Hikan setä Pokaia. Taistelussa perinteisin asein varustautuneet Ngati Whatuan joukot yllättivät Ngāpuhit ja Pokaia sekä kaksi Hongi Hikan veljistä saivat surmansa. Hongi pelastautui piiloutumalla suolle, josta hän pakeni yön turvin. Taistelun jälkeen Hongi Hikasta tuli Pokaian seuraaja Ngāpuhien sotapäällikkönä, ja Hongi koki velvollisuudekseen kostaa tapahtunut. Hän soti sittemmin Te Roroa-, Te Rarawa- ja Te Aupouri -heimoja vastaan pohjoisessa ja vakuuttui tuolloin muskettien käyttökelpoisuudesta, kun niitä oli tarvittava määrä käytössä. Hongista tuli heimonsa päällikkö vuonna 1815, kun hänen vanhempi veljensä Kaingaroa kuoli.


title: Hongi Hika

text: 1810-luvulla Hongi alkoi luoda yhteyksiä eurooppalaisiin. Vuonna 1814 hän matkusti Sydneyyn Australiaan "Active"-laivalla tavatakseen Uuden Etelä-Walesin kappalaisen Samuel Marsdenin ja vakuuttaakseen tämän toteuttamaan suunnitelmansa lähetysaseman perustamisesta Bay of Islandsin alueelle. Hongin suojeluksessa lähetysasema perustettiinkin vielä samana vuonna. Sen seurauksena alueella alkoi vierailla enemmän laivoja, joilta Hongi saattoi ostaa työkaluja ja aseita ruokaa vastaan. Myöhemmin lähetysasemia perustettiin Hongin suojeluksessa myös Kerikeriin ja Waimate Northiin.


title: Hongi Hika

text: Lähetysasemista syntyi kaupan lisäksi myös ongelmia. Muut maoripäälliköt valittivat Marsdenille Hongin monopoliasemasta, ja lähetyssaarnaajat suututtivat häntä kieltäytymällä myymästä hänelle musketteja. Maoreja suututti myös lähetyssaarnaaja Thomas Kendallin suhde maorinaisen kanssa. Hongi jatkoi kuitenkin lähetysasemien suojelua, koska hän ei halunnut vaarantaa Bay of Islandsin mainetta turvallisena ankkuripaikkana. Vuonna 1818 Hongi teki sotaretkiä etelään ja otti vankeja, joita hän käytti orjatyövoimana pelloillaan, mikä johti suureen tuotannon kasvuun. Hän teki kokeiluja muun muassa maissin ja vehnän viljelyssä, mutta tärkein tuote oli peruna, jota myytiin kauppalaivoille musketteja vastaan. Joidenkin tietojen mukaan samaan aikaan osa hänen heimostaan kärsi nälänhädästä. Vuonna 1820 Hongi vieraili Englannissa lähetyssaarnaaja Kendallin ja päällikkö Waikaton kanssa. Cambridgessa he auttoivat professori Samuel Leetä kokoamaan maorin kielen sanakirjan. Hongi esiteltiin myös kuningas Yrjö IV:lle. Hongin päätavoite tälläkin matkalla oli kuitenkin muskettien hankkiminen. Hongi sai Englannista useita lahjoja, muun muassa haarniskan, mutta hän vaihtoi lahjansa 300 muskettiin paluumatkalla Sydneyssä.


title: Hongi Hika

text: Hongin toiminta epävakautti valtatasapainoa Bay of Islandsin alueella. Ensin Hongin kanssa kilpailevat heimot aloittivat muskettien hankkimisen tätä vastaan puolustautuakseen, ja myöhemmin ne aloittivat sotaretket vielä aseistautumattomia heimoja vastaan. Hongin vuoden 1818 menestyksekkäitä sotaretkiä seurasivat uudet sotaretket 1821 ja 1823. Sotaretket aloittivat sotien ja muuttoaaltojen sarjan, jotka tekivät suurta tuhoa Etelä- ja Pohjoissaarella. Jotkin lähetyssaarnaajista elättivät ideaa Hongista maorien kuninkaana, mutta hän itse ei pyrkinyt varsinaisesti valtaamaan alueita. Vuonna 1825 hän johti Te Ika-a-ranga-nuin taistelua Ngati Whatuaa vastaan ja joidenkin kertomusten mukaan Hongi menetti vain 100 soturia Ngati Whatuan menettäessä 1 000. Hongin itsensä mukaan tosin vain 100 vihollista kuoli ja hänen omiin tappioihinsa lukeutui hänen poikansa. Kostona hän johti sotaretkiä hajonneen Ngati Whatuan rippeitä vastaan, mikä herätti vastustusta hänen oman heimonsa parissa.


title: Hongi Hika

text: Vuonna 1826 Hongi päätti siirtyä Waimatesta Whangaroaan hallitsemaan aiemmin isänsä hallitsemia maoreja. Whangaroassa olleet Ngati Urut ja Ngati Pout olivat uhkailleet hänen suojeluksessaan olleita lähetysasemia ja olivat myös ryöstäneet priki "Mercuryn". Hongin sotajoukot saapuivat Whangaroaan vuonna 1827. Jotkut asukkaista pakenivat ja loput häädettiin pois. Hongin ollessa sotaretkellä Ngati Urun heimo ryösti hänen suojelemansa lähetysaseman. Hongi haavoittui sotaretkellä saatuaan osuman musketista rintaansa, ja hänen vaimonsa Turikatuku kuoli vähän haavoittumisen jälkeen. Hongin viimeisenä elinvuotena syttyi myös väkivaltaisia yhteenottoja Whangaroaan lähteneiden ja Waimateen jääneiden välillä. Hongi yritti houkutella lähetyssaarnaajia James Kempiä ja George Clarkea muuttamaan Whangaroaan, sillä uskoi näiden tuovan mukanaan laivaliikennettä, ja suunnitteli Kororarekan, eli Russellin ankkuripaikan valloitusta. Hän kuitenkin kuoli musketista saamaansa haavaan 3. maaliskuuta 1828 Whangaroassa. Hongin kuolema pidettiin muiden heimojen hyökkäysten pelossa salassa jonkin aikaa, mutta lopulta hänet haudattiin hautajaismenoin paikkaan, joka pidettiin salassa ulkopuolisilta.


title: Hongi Hika

text: Hongilla tiedetään olleen kaksi tai useampi vaimoa. Vanhin heistä Turikatuku oli sokea ja tarinoiden mukaan hän luotti tämän neuvoihin hallinnossa ja sodassa. Turikatun sisko Tangiwhare oli toinen Hongin tunnetuista vaimoista. Hongin lapsista viisi oli hengissä hänen kuolemansa jälkeen. Hänen vanhin poikansa Hare Hongi kuoli taistelussa vuonna 1825.


title: Kööpenhaminan rauha

text: Kööpenhaminan rauha solmittiin 27. toukokuuta 1660, Ranskan avulla, vain kaksi vuotta Roskilden rauhan jälkeen. Rauhassa Ruotsi menetti Tanskalle Bornholmin saaren ja Trondheimin läänin alueen, joka kattoi nykyiset Trøndelagin maakunnan, sekä Møren ja Romsdalin läänin.


title: PML Välimiehet V.S.

text:
PML Välimiehet V.S. on lauluyhtye Välimiesten jäsenistä koottu kvintetti, joka kilpaili kesäkuussa 2011 kansainvälisen Mundi Cantant kuorokilpailun prima vista -sarjassa.
Kokoonpano palkittiin kyseisessä sarjassa kullalla.


title: PML Välimiehet V.S.

text: Kvintetissä lauloivat Mikko Poutanen, Janne Salonen, Miika Vähähaka, Jani Peltonen ja Johannes Tiusanen. Kokoonpano kasattiin kilpailua varten eikä se ollut esiintynyt ennen kilpailusuoritusta aiemmin yhdessä.


title: PML Välimiehet V.S.

text: Nimi PML Välimiehet V.S. selittyy yksinkertaisesti. PML viittaa kokoonpanon kotikuoroon Porin Mies-Lauluun. Välimiehet on lauluyhtye, jossa jokainen kvintetin laulaja on jäsenenä. V.S. viittaa puolestaan konjakeistakin tuttuun lyhenteeseen "very special".


title: Kumparepuisto

text: Kumparepuisto on puisto Kotkassa Otsolan kaupunginosassa. Puisto on rakennettu entisen kaatopaikan päälle.


title: Kumparepuisto

text: Kumparepuiston korkein kohta kohoaa yli 45 metrin korkeuteen merenpinnasta. Korkeimmassa kohdassa on näkötorni. Puistossa on myös lasten leikkipaikka sekä frisbeegolfrata; talvisin kumpareiden rinteilla on laskettelumäkiä. Kumparepuistosta alkaa valaistu ulkoilureitti Kaarniemen Luovin leirikeskukseen. Kumparepuiston takana olevassa metsässä on myös paintballkenttä. Kumpareiden vieressä olevalla suoalueella on alppiruusuistutuksia, joihin pääsee tutustumaan pitkospuita pitkin.


title: Hentokeijukorento

text: Hentokeijukorento ("Lestes virens") on keijukorentoihin kuuluva sudenkorentolaji. Hentokeijukorento tavattiin Suomessa ensi kertaa 27. elokuuta 2011. Hentokeijukorento muistuttaa paljon yleistä sirokeijukorentoa, mutta on sitä hoikempi. Koiraan perälisäkkeet ovat lisäksi erilaiset. Lajia esiintyy muun muassa Virossa ja laajalla alueella Etelä-Ruotsissa.


title: Paini kesäolympialaisissa 1908 – kreikkalais-roomalaisen painin 66,6 kg

text: Kreikkalais-roomalaisen painin 66,6 kg sarjaan Lontoon olympiakisoissa 1908 osallistui 25 painijaa. Ottelut käytiin 23. heinäkuuta White City Stadiumilla. Kilpailussa noudatettiin cup-systeemiä, eli kilpailija putosi pelistä jo ensimmäisestä tappiosta. Mitaliottelut oteltiin kuitenkin paras kolmesta systeemillä. Kultamitalin vei italian Porro otettuaan finaaleissa kaksi työoittoa Venäjän Orlovista. Suomen Arvo Lindén vei pronssin.


title: Alfonso I (Asturia)

text: Alfonso I oli Favilan kuoltua Asturian kuningas vuosina 739–757. Alfonso laajensi pientä hallitsemaansa aluetta käyttämällä hyväkseen muslimien sisäisiä kiistoja. Berberien kapinan aikoihin vuonna 740 hän ulotti vaikutusvaltansa Cantabriaan, Alavaan, La Riojaan ja Pohjois-Portugaliin ja loi näin vakaan perustan tulevalle Asturian kuningaskunnalle. Lisäksi hän teki hävitysretkiä Dueron laaksoon, jonka asutus kärsi sen jälkeen hävityksestä vuosisadan ajan.


title: Alfonso I (Asturia)

text: Alfonso oli Cantabrian herttuan Pedron poika ja mahdollisesti visigoottikuningas Leovigildin jälkeläinen. Alfonson jälkeen kuninkaaksi nousi hänen poikansa Fruela I (757–768).


title: Fruela I (Asturia)

text:
Fruela I oli Asturian kuningas vuosina 757-768 isänsä Alfonso I:n jälkeen.
Fruela saavutti muutaman pienen voiton muslimeista Pontoviumissa Galiciassa.


title: Fruela I (Asturia)

text: Fruelan seuraaja kuninkaana oli hänen serkkunsa Aurelius (768-774).


title: EuroFormula Open

text: Euroformula Open (aikaisemmin nimillä Espanjan Formula 3 ja European F3 Open) on Euroopassa järjestettävä pikkuformulakilpailu. Sarja perustettiin vuonna 2001 Espanjan F3-mestaruussarjana. Vuonna 2006 Toyota ryhtyi sarjan pääsponsoriksi. Vuonna 2009 sarjan nimeksi tuli European F3 Open. Vuonna 2014 sarjan nimeksi vaihtui Euroformula Open.


title: EuroFormula Open

text: Sarjassa ajetaan Dallaran valmistamilla autoilla ja Toyotan moottoreilla, joita käytetään myös Aasian F3-kilpailuissa. Sarjassa ajetaan kahdeksan kilpailua kaudessa, joista kaksi viikonloppuisin. Sarjassa jaetaan pisteitä kymmenelle parhaalle kuljettajalle järjestyksessä 25, 18, 15, 12, 10, 8, 6, 4, 2, 1 ja samat pisteet koskevat myös sprinttikilpailussa. Lisäksi paalupaikasta ja nopeimmasta kierroksesta saa yhden lisäpisteen.


title: EuroFormula Open

text: Sarjan mestaruuden ovat voittaneet Ander Vilariño, Marcel Costa, Ricardo Maurício, Borja García, Andy Soucek, Ricardo Risatti, Máximo Cortés, Germán Sánchez, Bruno Méndez, Marco Barba, Alex Fontana, Niccolò Schirò, Ed Jones, Sandy Stuvik, Vitor Baptista ja Leonardo Pulcini. Eniten tallimestaruuksia on Racing Engineering-tallilla, joka voitti mestaruuden kuutena ensimmäisenä kautena.


title: Aurelius (Asturia)

text:
Aurelius oli Asturian kuningas vuosina 768-774 serkkunsa Fruela I:n jälkeen.
Hänen hallituskaudestaan ei ole säilynyt paljoa tietoja, mutta ilmeisesti kuningas tyytyi elämään rauhassa al-Andalusin kanssa.


title: Aurelius (Asturia)

text: Aureliuksen seuraaja oli Alfonso I:n vävy Silo (774-783).


title: Silo (Asturia)

text:
Silo oli Asturian kuningas vuosina 774-783 vaimonsa serkun Aureliuksen jälkeen.
Hänen hallituskaudestaan ei ole säilynyt paljoa tietoja, mutta ilmeisesti kuningas tyytyi elämään rauhassa al-Andalusin kanssa.


title: Silo (Asturia)

text: Silon seuraaja oli Alfonso I:n poika Mauregatus (783-788).


title: Mauregatus (Asturia)

text:
Mauregatus oli Asturian kuningas vuosina 783-788 lankonsa Silon jälkeen.
Hänen hallituskaudestaan ei ole säilynyt paljoa tietoja, mutta ilmeisesti kuningas tyytyi elämään rauhassa al-Andalusin kanssa.


title: Mauregatus (Asturia)

text: Mauregatuksen seuraaja oli Aureliuksen veli Bermudo I (788-791).


title: Apollo 18 (elokuva)

text: Apollo 18 on ensi-iltansa syyskuussa 2011 saanut tieteiskauhuelokuva, jonka ohjaaja on Gonzalo López-Gallego ja tuottaja Timur Bekmambetov. Elokuva käsittelee todellisuudessa peruttua Apollo 18 -kuulentoa, joka elokuvassa toteutuu, mutta ei koskaan palaa Maahan, mikä saa Yhdysvallat lopettamaan kuulentonsa. Elokuva on kuvattu ikään kuin Kuussa kuvattu filmimateriaali olisi löydetty. Elokuva on ohjaajansa López-Gallegon ensimmäinen englanninkielinen elokuva.


title: Apollo 18 (elokuva)

text: Apollo 17, joka lähetettiin matkaan 17. joulukuuta 1972, oli viimeinen miehitetty kuulento. Elokuvassa kuitenkin Yhdysvaltain puolustusministeriö lähettää joulukuussa 1974 kolme amerikkalaista astronauttia Apollo-aluksella salaiselle tehtävälle Kuuhun siten, että Saturn V -raketin laukaisu lavastetaan puolustusministeriön painavan satelliitin laukaisuksi. Elokuva koostuu vastikään löydettynä esitetystä filmimateriaalista, jonka astronautit kuvaavat tehtävänsä aikana. Yllätyksekseen he löytävät Kuusta neuvostoliittolaisten kosmonauttien jalanjälkiä, avaruuskypärän, kuolleen kosmonautin ja venäläisen kuuhunlaskeutumisaluksen. Lopulta he löytävät vaarallisen parasiittisen elämänmuodon, joka hyökkää heidän kimppuunsa ja surmaa heidät.


title: Apollo 18 (elokuva)

text: Astronauttien kuolemat salataan väittämällä heidän kuolleen onnettomuuksissa ja ruumiiden jääneen löytymättä. Epilogissa kerrotaan Kuusta tuodun satoja kiloja kuukiviä, joista osa on kadonnut mystisesti.


title: Mogens Schou

text: Mogens Schou (24. marraskuuta 1918 – 29. syyskuuta 2005) oli tanskalainen psykiatri ja tutkija. Schoun tutkimus johti litiumin maailmanlaajuiseen läpilyöntiin bipolaarihäiriön hoidossa.


title: Mogens Schou

text: Schou järjesti myös maailman ensimmäisen tunnetun kaksoissokkotutkimuksen psykiatrian alalla. Hänen esimiehensä Århusin yliopistollisessa psykiatrisessa sairaalassa oli kiinnittänyt Schoun huomiota toisen psykiatrin, australialaisen John Caden laatimaan artikkeliin löydöstään eli litiumin antimaanisista vaikutuksista. Schou pystyi vahvistamaan tohtori Caden väittämän todeksi vuonna 1952.


title: Mogens Schou

text: Tehdyssä tutkimuksessa kukaan osallisista (potilaat, arvioivat psykiatrit, verrokit) ei tiennyt sitä, kuka saa niin sanottua lumelääkettä ja kuka taas oikeaa lääkettä. Tuolle ajalle tyypillisesti psykiatri Schou kokeili litiumia myös itseensä. Edelleen tutkittiin oireiden ilmaantuvuutta lääkityksen loppumisen jälkeen.


title: Mogens Schou

text: Myös Mogens Schoun isä oli psykiatri, ja hänkin kiinnostui lääketutkimuksesta. Schoun suvussa oli esiintynyt bipolaarihäiriötä usealla henkilöllä, ja he saivat litiumista avun. Onnekseen Mogens Schou sai olla näkemässä omien tutkimustulostensa nopeaa vaikutusta. Schoun mielestä hänen litiumilla hoidettujen sukulaistensa olisi ollut mahdollista joko päätyä pitkäkestoisiin sairaalahoitoihin taikka jopa menehtyä ennenaikaisesti. Yhdysvalloissa litium hyväksyttiin kaksisuuntaisen mielialahäiriön hoitokeinoksi vasta vuonna 1970.


title: Kotkan veistospromenadi

text: Kotkan veistospromenadi on Kotkassa kaupungin keskustassa Kotkansaarella sijaitseva veistoskokoelma, joka käsittää pääosin suomalaisten nykykuvanveistäjien teoksia. Veistoskokoelman ensimmäiset teokset pystytettiin Keskuskadun viereiseen lehmusbulevardiin, jossa on suurin osa teoksista. Veistoskokoelmaa nimitettiin alun perin Veistospuistoksi, mutta teosmäärän kasvettua ja sijoittelun laajennuttua alkuperäisen Veistospuiston ulkopuolelle kokonaisuus nimettiin Veistospromenadiksi syksyllä 2010.


title: Kotkan veistospromenadi

text: Keskuskadun vierellä kulkeva lehmusbulevardi peruskunnostettiin vuosina 1996–2001, ja se sai vuonna 2001 Vuoden ympäristörakennepalkinnon. Lähes kilometrin mittainen lehmusbulevardi on osittain peräisin jo 1800-luvulta. Veistospuisto sai alkunsa vuosina 2000–2001, jolloin lehmusbulevardiin sijoitettiin ensimmäiset teokset. Veistospuisto sai jo vuonna 2003 Suomen kuvanveistäjäliiton Pro Sculptura -mitalin. Veistospromenadi on laajentunut Keskuskadun lehmusbulevardin lisäksi Sibeliuksenpuistoon, Toivo Pekkasen puistoon, Sapokan vesipuistoon, Isopuistooon, Kirkkokadulle, Kauppakadulle, Puistotielle ja Fuksinpuistoon. Vuonna 2014 veistoskokoelma laajeni sisätiloihin Kauppakeskus Pasaatiin.


title: Stetson Kennedy

text: William Stetson Kennedy (5. lokakuuta 1916 Jacksonville, Florida – 27. elokuuta 2011 Jacksonville, Florida) oli yhdysvaltalainen kirjailija, ihmisoikeusaktivisti ja folkloristi. Hän soluttautui toisen maailmansodan jälkeen Ku Klux Klaniin uusnatsijärjestö Columbiansiin. Kennedy kertoi toimittajille ja viranomaisille Ku Klux Klanin salaisista toimintataviosta, todisti Columbiansin johtajia vastaan ja kirjoitti kokemuksistaan kirjoja. Kennedy tutki uransa aikana lisäksi Floridan kansantapoja ja kirjoitti yhteiskunnallisia tekstejä.


title: Stetson Kennedy

text: Kennedy syntyi Floridassa 1916. Hänen vanhempansa olivat Willye Stetson ja George Wallace Kennedy. Stetson Kennedy kiinnostui jo nuorena floridalaisista kansantavoista ja kirjoitti runoja Floridan luonnosta. Hän sai koulutuksensa Jacksonvillen yleisissä kouluissa. Kennedy opiskeli hetken Floridan yliopistossa, mutta jätti sen vuonna 1937. Hän liittyi sitten WPA:n Floridan kirjailijaprojektiin ja nousi 21-vuotiaana sen kansanperinteen, suullisen historian ja etnisen tutkimuksen osaston johtoon. Seuraavat viisi vuotta Kennedy keräsi muun muassa yhdessä Zora Neale Hurstonin ja Alan Lomaxin kanssa suullista aineistoa. Tuona aikana hän oli toimittamassa muutamia Floridaa käsitteleviä kirjoja. Kennedyn ensimmäinen kirja, "Palmetto Country" ilmestyi 1942 osana Erskine Caldwellin toimittamaa American Folkways -sarjaa.


title: Stetson Kennedy

text: Floridan tutkimusprojekti päättyi, kun Yhdysvallat liittyi toiseen maailmansotaan. Kennedy hyväksyi vuonna 1942 paikan Congress of Industrial Organisationsin poliittisen toiminnan komitean toimituksellisena esimiehenä. Hän julkaisi roolissaan monografioita, jotka käsittelivät muun muassa henkiveroa, valkoista ylivaltaa ja muita äänestämiseen liittyivä rajoituksia, jotka estivät demokratian toteutumisen eteläisissä osavaltioissa. Kennedy ei pystynyt selkävaivojen takia osallistumaan taisteluihin, mutta hän päätti osallistua isänmaalliseen toimintaan soluttautumalla Ku Klux Klaniin ja atlantalaiseen uusnatsijärjestö Columbiansiin.


title: Stetson Kennedy

text: Kennedy esiintyi tietosanakirjakauppias John S. Perkinsiniä, ja hänet hyväksyttiin Ku Klux Klanin jäseneksi Stone Mountainilla järjestetyssä initaatiossa 1946. Hän oppi pian järjestön salaisia toimintatapoja ja jakoi niitä muun muassa toimittajille, viranomaisille ja radio-ohjelma "The Adventures of Supermanin" tekijöille. Kennedy lupautui 1947 todistamaan oikeudessa Columbiansin johtajia, Homer Loomisia ja Emory Burkea vastaan. Vuonna 1951 hän todisti KKK:n komentotiestä Harry T. Mooren murhaoikeudenkäynnissä.


title: Stetson Kennedy

text: Kennedy jätti Yhdysvallat vuonna 1952 ja matkusteli tämän jälkeen paljon. Hän kirjoitti matkojensa aikana kirjan kokemuksistaan, mutta onnistui löytämään kustantajan vasta vuonna 1954, kun englantilainen Arco suostui julkaisemaan teoksen. Se julkaistiin nimellä "I Rode with the Ku Klux Klan", mutta Yhdysvalloissa nimi muutettiin muotoon "Passage to Violence". Se sai laajempaa huomiota vasta, kun se uudelleenjulkaistiin vuonna 1990 nimellä "The Klan Unmasked". Vuonna 1954 Kennedy tapasi filosofi Jean-Paul Sartren, joka julkaisi lehdessään Les Temps modernes kaksi Kennedyn artikkelia. Seuraavana vuonna Sartre kustansi Kennedyn kirjan "The Jim Crow Guide to the USA".


title: Stetson Kennedy

text: Kennedy palasi Yhdysvaltoihin 1960 ja työskenteli hetken maan johtavan afroamerikkalaisen sanomalehden Pittsburgh Courierin Kaakkois-Yhdysvaltain kirjeenvaihtajana. Hän käsitteli ihmisoikeusliikkeiden toimintaa. Kennedy kirjoitti pseudonyymilla myös viikottaista koulumnia ”Up Front Down South”, jossa hän kehotti afroamerikkalaisia johtajia tukemaan Martin Luther Kingiä.


title: Stetson Kennedy

text: Myöhemmin urallaan Kennedy perusti Florida Folklore Societyn, jonka johtajanakin hän toimi. Hän sai urallaan muun muassa Florida Folk Heritage Awardin ja Florida Governor's Heartland Awardin. Hän sai myös kritiikkiä KKK-kirjoistaan, kun Stephen J. Dubner ja Steven Levitt väittivät artikkelissa, joka julkaistiin New York Timesissa, että Kennedy vääristeli joitain yksityiskohtia ja että osa tekstistä perustui toisen käden tietoihin. Kennedy myönsikin, että osa tekstistä perustui toisen soluttautujan kokemuksiin ja että hän nivoi tarinat yhteen tehdäkseen siitä mielenkiintoisemman.


title: Stetson Kennedy

text: Kennedy jatkoi kirjoittamista ja puheiden pitämistä vielä 90 vuotta täytettyäänkin. Vuonna 2006 hän meni seitsemännen kerran naimisiin, ja hän kuoli elokuussa 2011 sairaalassa Jacksonvillessä. Kennedyn tuhkat levitettiin 1. lokakuuta järjestetyssä muistotilaisuudessa St Johnsin piirikunnassa sijaitsevaan Beluthahatchee Parkiin, jota Kennedy oli itse suojellut usean vuosikymmenen ajan.


title: Komisario Palmun erehdys

text: Komisario Palmun erehdys on Mika Waltarin kirjoittama vuonna 1940 ilmestynyt salapoliisiromaani. Kirja on Komisario Palmu -sarjan toinen "Kuka murhasi rouva Skrofin?" -teoksen jälkeen.


title: Komisario Palmun erehdys

text: Syksyiseen Helsinkiin sijoittuvassa tarinassa rikkaan suvun musta lammas Bruno Rygseck löydetään kotoaan kylpyammeeseensa hukkuneena. Bruno omistaa asunnon Helsingin hienostoalueella Kaivopuistossa. Talon henkilökuntaan kuuluvat keittäjä ja hovimestari.


title: Komisario Palmun erehdys

text:
Komisario Palmu apulaisineen alkaa tutkia tapausta, joka aluksi näyttää selvältä tapaturmalta. Palmua kuitenkin ihmetyttää muun muassa, miksi suurin osa suvusta oli yhtäaikaa paikalla Brunon luona. Alkuvaiheen tapahtumissa on epäselvää myös se, onko Bruno hukkunut vai vielä sittenkin hengissä. Kun tieto Brunon kuolemasta tulee, komisario Palmu alkaa tutkia aluksi tapaturmalta vaikuttavaa onnettomuutta. Pian selviää, että Bruno onkin murhattu. Tämän paljastaa hovimestarin kertomus kylpyhuoneen valokatkaisijasta. Mahdollisia epäiltyjä ovat useat suvun jäsenet sekä oudosti käyttäytyvä hovimestari Batler. Jokainen epäillyistä tuntuu kantaneen kaunaa Brunoa kohtaan, minkä vuoksi jutun selvittäminen ei ole helppoa.
Matti Kassila on ohjannut kirjasta vuonna 1960 elokuvan "Komisario Palmun erehdys", jossa Palmua esittää Joel Rinne.


title: Komisario Palmun erehdys

text: Joel Elstelän ohjaama ensimmäinen teatterisovitus kirjasta oli Helsingin kaupunginteatterin ohjelmistossa elokuusta joulukuuhun 2016. Palmua esitti Mikko Kivinen. Loppuvuodesta 2017 Mikkelin teatterissa sai ensi-illan uusi sovitus, jossa Palmua näyttelee Ismo Sievinen. Ohjaaja on edelleen Elstelä. Kivisen tulkinta Palmusta jakoi arvostelijoiden mielipiteitä, mutta Sievistä on pidetty onnistuneena valintana.


title: Joonas Cavén

text: Joonas Ilmari Cavén (s. 9. tammikuuta 1993 Nokia) on suomalainen koripalloilija. Tampereen Pyrinnön kasvatti Cavén pelasi kolme kautta espanjalaisessa CB Pratissa ja kuului ACB-liigan Joventut Badalonan kehitysryhmään. Cavén varattiin yhdessä Erik Murphyn kanssa ensimmäisinä suomalaispelaajina NBA:n kehitysliigaan vuoden 2014 varaustilaisuudessa, Cavén ensimmäisen kierroksen kymmenentenä pelaajana. Cavénia ei varattu . Pyrinnössä hän on voittanut Suomen mestaruuden vuonna 2011 ja SM-hopeaa vuonna 2016, jolloin hänet valittiin myös Korisliigan vuoden tulokkaaksi. Cavén on pelannut myös Suomen maajoukkueessa ja kuului Suomen joukkueeseen vuoden 2015 EM-kilpailuissa.


title: Joonas Cavén

text: Tampereen Pyrinnön valmentaja huomasi jalkapalloa pelanneen kuusivuotiaan Cavénin pituuden ja pyysi tätä kokeilemaan koripalloa. Lapsuudessaan paljon liikkunut Cavén harjoitteli lapsena runsaasti Tammelassa paikallisen koulun sisäpihalla. Hän debytoi Korisliigassa kasvattajaseuransa Pyrinnön paidassa 12. tammikuuta 2011 Salon Vilpasta vastaan tehden yhden kahden pisteen korin ja ottaen kolme levypalloa. Hän pelasi samalla kaudella yhteensä kolmessa runkosarja- ja yhdessä pudotuspeliottelussa. Korisliigan piste-ennätyksensä, seitsemän pistettä, Cavén heitti helmikuussa Namika Lahtea vastaan. Pyrintö voitti kauden päätteksi toisen Suomen mestaruutensa.


title: Joonas Cavén

text: Kauden 2010–2011 jälkeen täysi-ikäistyessään Cavén keskeytti lukion ja tarttui hänelle jo aikaisemmin esitettyyn mahdollisuuteen siirtyä pelaamaan Espanjaan, Joventut Badalonaan, jossa hän pelasi seuran kolmannella sarjatasolla pelaavassa farmijoukkeessa, CB Pratissa. Suomalaisnuorukaiselle tehtiin kolmivuotinen, pitkäjänteiseen fyysiseen ja pelitaitojen kehittymiseen tähdännyt sopimus. Syksyllä 2011 Cavén valittiin Liettuassa pelattuun Euroopan alle 18-vuotiaiden tähdistöotteluun, jossa hän pelasi voittaneessa joukkueessa 12 000 katsojan edessä 17 minuuttia tehden viisi pistettä ja ottaen kaksi levypalloa.


title: Joonas Cavén

text: Ensimmäisellä kaudellaan Pratissa joukkue ja Cavén selviytyivät LEB Platan loppuotteluihin kilpailemaan nousupaikasta toiseksi korkeimmalle sarjatasolle. Prat hävisi kuitenkin Ourenselle ja sijoittui sarjassa hopealle. Cavén pelasi kauden aikana 29 ottelussa 1,1 pisteen ja 0,7 levypallon keskiarvoilla.


title: Joonas Cavén

text: Kausi 2012–2013 Cavénilta sujui LEB Platassa 7,5 pisteen ja 2,6 levypallon keskiarvoilla.


title: Joonas Cavén

text: Kaudella 2013–2014 Cavén kuului Joventut Badalonan edustusjoukkueen kehitysryhmään. Hän pelasi ensimmäisen ottelunsa Badalonassa 20. lokakuuta 2013 ottaen FC Barcelonaa vastaan vajaassa kuudessa minuutissa yhden levypallon ja torjunnan. Ensiesiintymisensä myötä Cavénista tuli neljäs Espanjan pääsarjassa pelannut suomalainen. 9. marraskuuta 2013 Cavén heitti LEB Platan ottelussa Castellóa vastaan 22 pistettä 21 minuutissa. ACB-liigan ensimmäiset pisteensä hän teki CB 1939 Canariasia vastaan 16. marraskuuta. Helmikuussa 2014 Prat voitti Copa LEB Platan, jonka loppuottelussa Cavén teki neljä pistettä ja otti yhden levypallon. Ensimmäiset kaksi Espanjan-kauttaan Cavén pelasi roolipelaajana mutta kohosi viimeisellä kaudella joukkueen avausviisikkoon.


title: Joonas Cavén

text: Huhtikuussa 2014 Cavén ilmoitti asettuneensa ehdolle kesäkuussa järjestettävään . Kesäkuussa hän vetäytyi varaustilaisuudesta odotetusti, minkä johdosta hän on automaattisesti ehdolla . Cavén myös ilmoitti seuraavan kesän varaustilaisuuden tavoitteekseen.


title: Joonas Cavén

text: LEB Platassa CB Prat eteni sarjan loppuotteluihin, joissa se voitti Palman 3–0-voitoin ja nousi Espanjan toiseksi korkeimmalle sarjatasolle, LEB Oroon. Cavén teki viimeisessä loppuottelussa 13 pistettä. Koko kaudella hän teki Pratille 9,1 pistettä ja 3,2 levypalloa ottelua kohden. Cavénin valmentaja toivoi tämän ottavan rohkeasti ratkaisuja nousun ratkaisseissa otteluissa, joissa hän olikin joukkueensa toiseksi tehokkain pistemies. Badalona sijoittui ACB:ssä yhdeksänneksi ja putosi ensimmäisenä joukkueena pudotuspeleistä. Kauden jälkeen Cavén pohti ensi kauden seuraansa ja piti CB Pratia hyvänä ratkaisuna kehittymisensä kannalta. Hän päätyi kuitenkin toiseen ratkaisuun, kun eurooppalaisjoukkueet aloittivat kauteen valmistautumisen jo kesällä, jolloin Cavén vielä paranteli käsivammaansa.


title: Joonas Cavén

text: Lokakuussa 2014 Cavén ja NBA Development League tekivät pelaajasopimuksen. Cavén asettui näin ehdolle D-leaguen 1. marraskuuta käytyyn varaustilaisuuteen. Cavénia oli houkuteltu D-leagueen, josta tämä ei juuri tiennyt etukäteen. Hän koki ratkaisun hyväksi muun muassa jatkuvan näkyvyyden kannalta, ja suurena syynä oli myös käsivammasta toipuminen rauhassa. Varaustilaisuudessa Cavén varattiin aikaisin, kun Reno Bighorns kiinnitti hänet ensimmäisen kierroksen kymmenentenä pelaajana. Kolmantena pelaajana varattiin toinen suomalaislaituri, Erik Murphy, ja kaksikosta tuli ensimmäiset D-leaguen suomalaisvaraukset. Cavén osallistui Bighornsin harjoitusleirille, josta seura tiivisti kyseisen kauden joukkueensa 12 pelaajaan. Cavén valittiin joukkueeseen, ja hän teki D-liigadebyytissään kolme pistettä sekä otti kaksi levypalloa. Cavén pelasi Bighornsissa 12 ottelua 3,0 pisteen ja 2,0 levypallon keskiarvoilla tehden parhaimmillaan yksittäisessä ottelussa kahdeksan pistettä. Tammikuussa hän siirtyi Philadelphia 76ersin farmijoukkue Delaware 87ersiin usean pelaajan vaihtokaupassa. Cavén paransi helmikuussa sarjan piste-ennätystään 18:aan. Vaikka D-league on pelaamista harjoittelun kustannuksella painottava sarja, sai Cavén valmentajiltaan erityisiä harjoittelusuunnitelmia etenkin fysiikkaansa kehittääkseen. 87ersissa Cavén pelasi ns. levittävänä nelosena, eli hän teki hyökkäyksessä palloskriinin ja sijoittui tämän jälkeen kolmen pisteen heittokaarelle. Cavén kertoi oppineensa Yhdysvalloissa paljon, kun D-liigapelaajat taistelivat paikoista huippusarjoihin pelaten pelitilanteensa aina kovaa. Kilpailutilanne johti pelaajien kesken välillä sanaharkkoihin muttei pahempaan. Kauden jälkeen Cavén kertoi, ettei hän saanut loukkaantumisestaan ja pelikokemuksen johdosta johtuen pelata tarpeeksi vakuuttaakseen NBA-seurat. Myös D-leaguen kiivas ottelutahti tuotti hänelle hankaluuksia saada enemmän peliaikaa.


title: Joonas Cavén

text: Keväällä 2015 Cavén palasi Suomeen harjoittelemaan. Hän harjoitteli Carl Lindbomin kanssa arkipäivät Helsingissä Suomen maajoukkuevalmentaja Jussi Hirvosen valvonnassa. Cavénin tavoitteina olivat Etelä-Koreassa järjestetyt universiadit ja loppukesän EM-kilpailut. Näitä ennen hän osallistui Italiassa Adidas Eurocampille, johon kaikkien NBA-seurojen pelaajatarkkailijoiden odotettiin osallistuvan. Vaikka NBA olikin Cavénin ensisijainen tavoite, hän odotti itsensä varattavan parhaimmillaan vasta toisella kierroksella jos ollenkaan. Todennäköisenä hän piti varaustilaisuuden jälkeen muutaman vuoden pelaamista Euroopassa optimaalisena tavoitteenaan Espanjan, Saksan tai Italian pääsarja. Cavénia ei odotetusti varattu .


title: Joonas Cavén

text: EM-kilpailujen jälkeen, syyskuun lopussa, Cavén siirtyi kasvattajaseuraansa Pyrintöön. Hänelle tarjottiin pelipaikkaa myös Saksasta ja Ranskasta, mutta Pyrinnössä hän uskoi saavansa enemmän peliaikaa ja vastuuta. Alkukausi oli Cavénille vaatimaton: hän ei omasta mielestään saanut tarpeeksi energiaa eikä kyennyt auttamaan joukkuettaan. Joulukuun puoliväliin mennessä Cavén pelasi keskimäärin alle puolet ottelusta eikä tehnyt yli kymmentä pistettä kuin kahdessa ottelussa. 16. joulukuuta 2015 Cavén teki Korisliigan senhetkisen piste-ennätyksensä (21) Kouvoja vastaan ja heitti pisteistään 17 vain kuuden minuutin sisällä. Seuraavissa otteluissa Cavénin peliaika ja pistemäärät kasvoivat. Hän kärsi tammikuussa lievästä loukkaantumisesta.


title: Joonas Cavén

text: Pyrintö selviytyi loppuotteluihin, joissa se sai vastaansa Kouvot. Hieman ennen neljännen loppuottelun puoliaikaa Tampereella Cavén sai epäurheilijamaisen virheen takerruttuaan Kouvojen sentteri Thomas Gipsonin jalkoihin. Poistuessaan tilanteesta Gipson potkaisi Cavénia, minkä johdosta yhdysvaltalainen ajettiin ulos kentältä. Pyrintö hävisi mestaruuden Kouvoille 4–1-otteluvoitoin. SM-hopeamitalilla palkittu ja koko kauden 8,2 pisteen ja 3,1 levypallon keskiarvoilla pelannut Cavén palkittiin kauden päätteeksi Korisliigan vuoden tulokkaana. Aamulehden toimittaja arvioi Cavénin kauden sujuneen epätasaisesti: hän pystyi ratkaisemaan ottelun kumpaankin suuntaan henkilökohtaisella panoksellaan.


title: Joonas Cavén

text: Kesäkuussa 2016 Cavén teki Pyrinnön kanssa vuoden mittaisen jatkosopimuksen.


title: Joonas Cavén

text: Kaudella 2017–2018 Cavén ehti pelata vain viisi runkosarjaottelua kunnes sai pelitilanteessa pään heilahdusvamman. Hän joutui tämän vuoksi yli viisi kuukautta kestäneelle sairauslomalle jolta palasi runkosarjan päätösotteluun.


title: Joonas Cavén

text: Cavén kuntoutui ja teki syyskuussa 2018 jatkosopimuksen Pyrinnön kanssa. Marraskuun alussa hän loukkaantui jälleen joutuen kuntoutumaan vuodenvaihteen yli.


title: Joonas Cavén

text: Cavén pelasi Suomen A- ja B-nuorten maajoukkueissa. B-nuorissa hän pelasi 21 ottelua 10,0 pisteen keskiarvolla ja A-nuorissa 27 ottelua 12,1 pisteen keskiarvolla. Toukokuussa 2012 hänet valittiin Suomen alle 20-vuotiaiden miesten maajoukkueeseen. Suomen miesten maajoukkueeseen Cavén nousi ensimmäisen kerran elokuussa 2013, kun hän korvasi harjoitusturnauksen kokoonpanossa loukkaantumisesta kärsineen Matti Nuutisen.


title: Joonas Cavén

text: Cavén oli mukana myös vuoden 2014 maajoukkueringissä. Tultuaan valituksi harjoitusrinkiin hän kertoi haastattelussa kehittyneensä vuoden aikana fyysisesti ja tavoittelevansa paikkaa Suomen MM-kisajoukkueessa. Hän joutui kuitenkin leikkaukseen oikean ranteen vammansa vuoksi, mistä seurannut kolmen kuukauden tauko piti hänet pois kesän maaotteluista. Kesäkuussa 2015 hänet nimettiin Suomen saman vuoden haastajamaajoukkueeseen, jossa hän saavutti universiadeissa 14. sijan. Hän pelasi vuonna 2015 myös miesten maajoukkueessa ja valikoitui Suomen elokuun EM-kisajoukkueeseen. Hän sai EM-turnauksessa hajaminuutteja neljässä ottelussa ja onnistui kolmen pisteen heitossa Ranskaa vastaan. Suomi eteni EM-kilpailuissa pudotuspelivaiheeseen, jossa se kuitenkin hävisi ensimmäisen ottelunsa Serbialle sijoittuen lopulta 16:nneksi. Toukokuussa 2016 Cavén nimettiin jälleen miesten maajoukkuerinkiin.


title: Joonas Cavén

text: Cavén mainitsi Aamulehden haastattelussa kesäkuussa 2014 luottavansa pelaajana vahvuuksiinsa, pituuteen ja tarkkaan heittämiseen. Myös muut ovat nostaneet Cavénin heittotaidon ja pituuden tämän vahvuuksiksi. 211-senttisen Cavénin sormet ulottuvat puolustuksessa kädet ylös nostettuna suunnilleen 2,7 metrin korkeuteen. Aamulehden toimittaja on kuvaillut Cavénia "pituusluokassaan ainutlaatuiseksi heittäjäksi" ja Suomen ulottuvimmaksi korintekijäksi. Cavén pystyy heittämään myös suoraan kuljetuksesta, ja hänen pitkät kätensä auttavat pallottoman pelaajan puolustamisessa, syöttölinjojen katkaisemisessa ja heittäessä nousemaan puolustajan ulottumattomiin. Cavénin heikkoutena Aamulehden toimittaja mainitsi vaillinaisen kovuuden ja varsinaisen korilleajohalun puuttumisen.


title: Joonas Cavén

text: Urheilusanomien toimittaja kritisoi alkuvuonna 2015 Cavénin näyttäneen 87erissa "yksipuoliselta entiseltä lupaukselta": toimittajan mukaan Cavén on huipputason korinaluspelaajaksi liian heikko ja alipainoinen, ja pieneksi laitahyökkääjäksi liian hidas. Cavénin kolmen pisteen heittotarkkuutta D-liigassa ko. toimittaja kuvaili pelipaikkaan nähden välttäväksi. D-leaguessa pelatessaan Cavénin massa lisääntyi viidellä kilogrammalla. Hän ei halua kuitenkaan lisätä massaansa liikkuvuutensa kustannuksella. Samoihin aikoihin Cavénin peliä yritettiin kehittää puhtaan heittäjän roolia monipuolisemmaksi fyysisyyden parantamisen ohella. Huhtikuussa 2016 sama Urheilusanomien toimittaja moitti 209-senttisenä pitämäänsä Cavénia laiskaksi puolustajaksi ja puolustukseen palaajaksi, joka syöttää ja hakee kontaktin tilanteessa harvoin. Toimittaja moitti Cavénia myös alituisesta valittamisesta.


title: Joonas Cavén

text: Suomen maajoukkueen päävalmentaja Henrik Dettmann kuvaili Cavénia kesällä 2015 hieman tavallista myöhempään huipulle nousseeksi "hiomattomaksi timantiksi" jolla riittää lahjakkuutta mutta jonka työnteko määrittää urakehityksen. Cavénin itsensä mukaan fyysisyys on hänen selkeä, poikkeuksellisen hitaasti muihin nähden kehittyvä ominaisuutensa, johon panostetaan paljon ja jatkuvasti muun muassa voimaharjoittelulla ja ruokavaliolla. Cavén ei kuitenkaan halua menettää liikkuvuuttaan vaan etsii tasapainoa massansa ja voimaominaisuuksiensa sekä ketteryytensä ja nopeutensa välillä arvioiden alun tavoitteekseen 95-100 kilogramman painon. Maajoukkueessa hän laskee edukseen tilan peittämisen, pituutensa ja heittovoimansa.


title: Tähdet kertovat, komisario Palmu (kirja)

text: Tähdet kertovat, komisario Palmu on Mika Waltarin kirjoittama salapoliisiromaani vuodelta 1962. Kirja kuuluu Komisario Palmu -sarjaan ja on sen kolmas ja samalla viimeinen kirja.


text: Helsingin Tähtitorninmäeltä löytyy eräänä syksyisenä aamuna ruumis. Aluksi se vaikuttaa puliukon ruumiilta, mutta tarkemmissa tutkimuksissa paljastuukin jotain muuta. Kuollut mies on entinen antikvariaatin pitäjä Fredrik Nordberg, joka on ollut Tähtitorninmäellä katselemassa tähtiä kaukoputkellaan. Aluksi epäilyt kohdistuvat nuorisojengiin, lättähattuihin, mutta he osoittautuvat syyttömiksi. Nordberg on nähnyt kaukoputkellaan murhan, ja alkanut kiristää murhaajaa.


text: Poliisimies Toivo Virta on lukenut tuomariksi ja toimii viransijaisena rikospoliisin päällikkönä ja komisario Palmun esimiehenä. Palmu, Virta ja etsivä Kokki alkavat tutkia omituista murhaa, joka johtaa heidät Helsingin hienostopiirien salaisuuksiin ja juonitteluihin.


text: Kirjasta on tehty Matti Kassilan vuonna 1962 ohjaama elokuva "Tähdet kertovat, komisario Palmu". Suunnitteilla on myös teatteriversio, jonka ohjaa Joel Elstelä.


title: Parallel Universe (albumi)

text: Parallel Universe - A Liberty/U.A. Years Anthology 1970-1974 on Hawkwind-yhtyeen vuonna 2011 julkaistu 3:n cd:n kokoelma-albumi, joka sisältää materiaalia vuosilta 1970–1974, jolloin yhtye oli Liberty Recordsin (sittemmin United Artists Records) artisti. Se sisältää kappaleita yhtyeen virallisilta julkaisuilta sekä myös ennenjulkaisemattomia versioita ja kappaleita. Lisäksi digitaalisessa muodossa julkaistiin ep "Hawkwind Zoo - Sunshine Special" joka sisältää kappaleita ajalta jolloin yhtye toimi vielä Hawkwind Zoo-nimellä. Ennakkotietojen mukaan kappaleesta "Master Of The Universe" piti olla vaihtoehtoisilla vokaaleilla varustettu ennenjulkaisematon versio kokoelmalla mutta se jouduttiin jättämään pois nauhaongelmien takia ja tilalla on kappaleen originaali versio. Harvinaisemmat kappaleet kokoelmalla ovat ennenjulkaisemattomat "Hog Farm" sekä "Take What You Can", josta tosin on julkaistu hieman erilainen versio "Weird Tapes 1-8"-sarjassa. Mielenkiintoisena seikkana voidaan mainita vuoden 1975 "Warrior on the Edge of Time"-albumin, joka kuului yhtyeen United Artists Records-kauden julkaisuihin, aikaisten kappaleiden puuttumisen kokonaan. On tosin sanottu, ettei EMI:llä, joka omistaa vuosien 1970–1974 materiaalien oikeudet, olisi oikeuksia tällä hetkellä kyseisen albumin materiaaleihin. Alkuperäisjäsen Nik Turner on kirjoittanut kokoelman saatesanat.


title: Parallel Universe (albumi)

text: Hawkwind Zoo - Sunshine Special E.P.


title: Luettelo televisiosarjan Glee jaksoista

text: Glee on musikaalia, komediaa ja draamaa yhdistävä televisiosarja, jota alkuperäismaassaan Yhdysvalloissa esitti Fox. Sarjan loivat Ryan Murphy, Brad Falchuk ja Ian Brennan. Sarjan pilottijakso lähetettiin 19. toukokuuta 2009 ja varsinaisesti sarjan esittäminen alkoi 9. syyskuuta 2009. Fox tilasi alun perin sarjasta 13 jaksoa ja syyskuussa 2009 koko tuotantokauden eli yhdeksän lisää. Loput ensimmäisen tuotantokauden jaksot esitettiin huhtikuusta 2010 kesäkuuhun 2010, jolloin esitettiin ensimmäisen tuotantokauden päätösjakso. Sarjasta julkaistiin yhteensä kuusi tuotantokautta ja 121 jaksoa; viimeinen jakso esitettiin Yhdysvalloissa 20. maaliskuuta 2015.


title: Luettelo televisiosarjan Glee jaksoista

text: Sarja keskittyy high schoolissa toimivaan musiikkikuoroon, joka tunnetaan myös nimellä glee club. Kuoro toimii kuvitteellisessa William McKinley High Schoolissa Limassa, Ohion osavaltiossa. Will Schuester (Matthew Morrison) ottaa paikkansa kuoron johdossa, kun entinen opettaja (Stephen Tobolowsky) erotetaan epäasiallisesta yhteydenotosta miesopiskelijan kanssa. Yhdessä koulun pohjasakkana pidettyjen teinien kanssa Will yrittää nostaa kuoron entiseen loistoonsa samalla kun yrittää pitää huolta vaimostaan Terrista (Jessalyn Gilsig) ja kehittää tunteita työkaveriinsa Emmaan (Jayma Mays), sekä puolustaa kuoron olemassaoloa juonittelevalta cheerleader-valmentajalta Sue Sylvesterilta (Jane Lynch). Sarjan tärkein painopiste on opiskelijoiden kuoro eli glee club: heidän seurustelusuhteensa ja rakkaus laulamiseen.


title: Elefantine

text: Elefantine () on saari Niilissä välittömästi ensimmäisen kataraktin alapuolella lähellä Assuania Egyptissä. Tämä seutu tunnetaan Ylä-Egyptinä, koska maanpinta on siellä korkeammalla kuin Ala-Egyptissä lähempänä Välimerta. Saarella sijaitsevat muinaisen samannimisen kaupungin rauniot.


title: Elefantine

text: Saaren nimi johtuu kreikan kielen sanasta "eléfas" (ελέφας), joka merkitsee norsunluuta. Saarella on mahdollisesti käyty norsunluun kauppaa, mutta todennäköisemmin nimen aiheena on se, että saari muistuttaa muodoltaan norsun syöksyhammasta, mikä on helposti todettavissa läheisiltä kukkuloilta katsottaessa.


title: Elefantine

text: Saari on 1200 metriä pitkä pohjoisesta etelään ja leveimmistä kohdasta noin 400 metrin levyinen. Nykyään saari kuuluu Assuanin kaupunkiin.


title: Elefantine

text: Muinaiset egyptiläiset tunsivat Elefantinen saaren nimellä "Abu" tai "Jebu". Se oli puolustuksellisesti erinomaisella paikalla Egyptin ja Nubian rajalla, ja sijaintinsa vuoksi sillä oli huomattava merkitys myös jokea pitkin kulkevien kauppa-alusten satamapaikkana. Paikka on lähellä Kravun kääntöpiiriä eli pohjoisinta leveyspiiriä, jonne aurinko kerran vuodessa paistaa suoraan ylhäältäpäin ja josta se kesäpäivänseisauksen jälkeen näyttää kääntyvän etelään päin.


title: Elefantine

text: Elefantinen linnoitus sijaitsi juuri Niilin ensimmäisen kataraktin alla. Toisen välikauden aikana (1650–1550 eaa.) tämä linnoitus oli Egyptin etelärajana.


title: Elefantine

text: Egyptiläisen mytologian mukaan saarella asui Khnum, sarvipäinen kataraktien jumala, joka vartioi ja kontrolloi Niilin vesiä luolista käsin saaren alta. Hänen katsottiin kuuluvan samaan jumalkolmikkoon, "Elefantinen triadiin" kuin Satis ja Anuket. Satista palvottiin hyvin varhaisista ajoista saakka sodan jumalattarena, jota pidettiin tämän strategisesti tärkeän alueen suojelijana. Häntä pidettiin myös hedelmällisyyden jumalattarena, joka personoi Niilin vuotuisia tulvia, kun taas hänen tyttärensä Anuket oli Niilin jumalatar. Satiksen kultti sai alkunsa muinaisessa Swenetin kaupungissa. Kun tämä kolmikko myöhemmin muodostui, Khnumia pidettiin hänen puolisonaan ja sen vuoksi Anuketin isänä. Hänen merkityksensä myyteissä muuttui myöhemmin ja toinen jumaluus sai hänen osuutensa joen jumalana. Khnumia alettiin pitää savenvalajana, joka oli luonut ihmisruumiit.


title: Elefantine

text: Säilyneiden tietojen mukaan Elefantinessa on ollut Khnumin temppeli jo kolmannen dynastian faarao Djoserin aikana. Myöhemmin paikalle rakennettiin toinenkin temppeli, jonka rauniot vievät suuren osan saaren eteläkärjestä. Tämä temppeli rakennettiin 30. dynastian faarao Nektanebon aikana vähän ennen kuin Aleksanteri Suuri valloitti Egyptin. Saarella on myös Hatšepsutin rakennuttama Satisin temppeli.


title: Elefantine

text: Aleksanteri Suuren jälkeen Egyptiä hallitsi kreikkalaisperäinen Ptolemaiosten dynastia vuosina 305–30 eaa. Ptolemaiosten aikana egyptiläiset uskonnolliset tavat pysyivät pitkälti ennallaan, mutta egyptiläiset jumalat usein samastettiin kreikkalaisten jumalien kanssa. Myöhemmin Egypti joutui Rooman valtakunnan alaisuuteen, mutta silloinkin sen uskonnolliset perinteet jatkuivat rinnakkain muista kulttuureista peräisin olevien kanssa.


title: Elefantine

text: Saksan arkeologinen instituutti on suorittanut saarella kaivauksia. Monet siellä sijainneesta kaupungista löydetyt esineet ovat nykyisin näytteillä saarella sijaitsevassa museossa, muun muassa muumioitu Khnumia esittävä pässi. Saarelta on löydetty runsaasti myös esidynastisella kaudella tehtyjä esineitä.


title: Elefantine

text: Vanhimmat saarella säilyneet rauniot ovat kolmannen dynastian aikainen graniittinen porraspyramidi sekä kuudennen dynastian aikainen paikallisen nomarkin Hekayibin rakennuttama pieni pyhäkkö. Vanhan valtakunnan ajoista roomalaisaikaan saakka Egyptissä oli 42 tällaista paikallisen nomarkin hallitsemaa maakuntaa eli nomosta.


title: Elefantine

text: Vuoteen 1822 saakka saarella olivat myös Thutmosis III:n ja Amenhotep III:n rakennuttamat temppelit. Ne olivat säilyneet lähes koskemattomina, mutta tuolloin Ottomaanien hallitus määräsi ne hävitettäviksi.


title: Elefantine

text: Elefantinesta on löydetty myös harvinainen, palasina säilynyt kalenteri Thutmosis III:n ajalta.


title: Elefantine

text: Elefantinen saarella on säilynyt kaksi nilometria eli Niilin vedenkorkeuden mittaria. Toinen niistä liittyy Satiksen temppeliin, ja siinä on alas johtava kivinen portaikko. Sen 90 porrasta on merkitty sekä arabialaisilla, kreikkalaisilla, roomalaisilla että hieroglyfinumeroilla. Sen kahdessa seinässä on monia merkintöjä ja symboleja veden korkeuden mittaamista varten. Se jälleenrakennettiin viimeksi Rooman valtakunnan aikana ja oli käytössä 1800-luvulle saakka.


title: Elefantine

text: Toinen nilometri on suorakulmainen allas saaren eteläkärjessä lähellä Khnumin temppeliä vastapäätä Old Cataract -hotellia. Se on todennäköisesti näistä vanhempi. Kreikkalainen historioitsija Strabon mainitsi yhden nilometrin, mutta ei ole varmaa, kumpaa hän tarkoitti.


title: Elefantine

text: Toisinaan väitetään, että myös se kuuluisa kaivo, johon aurinko kerran vuodessa paistoi suoraan ylhäältäpäin, mihin perustuen Eratosthenes määritti maapallon ympärysmitan, olisi sijainnut Elefantinessa. Strabonin mukaan kaivo kuitenkin sijaitsi Syenessä (Assuanissa), ei Elefantinessa. Kumpikaan Elefantinen nilometreista ei olisi siihen tarkoitukseen soveltunut, mutta Syenen kaivo on mahdollisesti hävinnyt.


title: Elefantine

text: "Elefantinen papyrykset" ovat kokoelma arameaksi kirjoitettuja virallisia asiakirjoja ja kirjeitä. Ne osoittavat, että Persian valtakaudella (525–330 eaa.) saarella asui juutalainen sotilasyhteisö, jossa mahdollisesti oli mukana myös muita aasialaisia. He ylläpitivät siellä omaa Jahven temppeliä, mutta osoittivat myös polyteistisia uskomuksia. Toisinaan he saattoivat myös samastaa Israelin Jumalan egyptiläisten Khnumiin.


title: Elefantine

text: Elefantinen juutalaissiirtokunta oli mahdollisesti saanut alkunsa jo faarao Psammetik I:n hallitsijakaudella noin 600 eaa. Silloin juutalaiset sotilaat mahdollisesti osallistuivat hänen sotiinsa nubialaisia vastaan.


title: Elefantine

text: Nykyisin Elefantinen saaressa on arkeologisten kohteiden lisäksi Assuanin museo saaren eteläkärjessä sekä suuri ylellinen Mövenpickin hotelli pohjoiskärjessä. Saaren keskiosissa on kolme kylää, jossa asuu runsas nubialaisväestö.


title: Tinker (täsmennyssivu)

text: Tinker tarkoittaa muun muassa seuraavia:


title: Papuanparatiisipeippo

text: Papuanparatiisipeippo ("Erythrura papuana") on paratiisipeippoihin kuuluva lintu, jota esiintyy Papua-Uudessa-Guineassa.


title: Papuanparatiisipeippo

text: Papuanparatiisipeippo on väritykseltään lähes kokonaan vihreä, mutta pyrstö on punainen ja päälakea lukuun ottamatta pää on sininen.


title: Papuanparatiisipeippo

text: Papuanparatiisipeippo painaa noin 19 grammaa.


title: Kurtuusit

text: Kurtuusit (Kurtidae) on ahvenkaloihin kuuluva kalaheimo. Heimon lajeja tavataan Australiasta ja Kaakkois- ja Itä-Aasiasta.


title: Kurtuusit

text: Kurtuusien heimoon kuuluu kaksi lajia kurtuusi ("Kurtus gulliveri") ja intiankurtuusi ("Kurtus indicus").Ne ovat ulkomuodoltaan ahvenkalojen ja limapääkalojen ("Beryciformes") välimuotoja ja mahdollisesti läheistä sukua kardinaaliahvenille ("Apogonidae"). Lajeita kurtuusi on kookkaampi ja voi saavuttaa noin 60 cm:n pituuden. Ruumiinmuodoltaan kurtuusit ovat korkearuumiisia ja litteitä kaloja. Koiraalla on otsassaan koukkumainen lisäke ja selkeä kyttyrä. Kurtuuseilla on yksi selkäevä, peräevä on pitkä ja pyrstöevä selkeästi haarautunut. Lajien kylkiruodot ympäröivät uimarakkoa ja sulkevat sen.


title: Kurtuusit

text: Kurtuusia tavataan Pohjois-Australian ja Uuden-Guinean voimakkaasti virtaavista joista sekä rannikkoseudun murtovesistä. Intiankurtuusi on mereisempi ja sitä tavataan Intian rannikolta Kiinaan saakka. Kurtuusien levinneisyys on varsin laikuttainen ja ne liikkuvat pienehköinä parvina. Lajien ravintoa ovat pienet kalat ja äyriäiset. Koiraiden otsan koukkumaisella lisäkkeellä ja kyttyrällä on tehtävänsä lisääntymisessä ja naaraan hedelmöittyneet mätimunat kiinnittyvät koiraan otsaan. Muuten kurtuusien elintavoista on hyvin vähän tietoa. Lajeja käytetään paikoitellen ruokakaloina ja niiden lihan sanotaan olevan hyvänmakuista.


title: Stephen Dixon

text: Stephen James Dixon (s. 7. syyskuuta 1985 Halifax, Nova Scotia, Kanada) on kanadalainen jääkiekkohyökkääjä, joka edustaa Englannin Elite-liigassa pelaavaa [[Cardiff Devils]]ia.


title: Stephen Dixon

text: Pittsburgh Penguins varasi Dixonin seitsemännellä kierroksella 229. pelaajana . Hän on pelannut urallaan Pohjois-Amerikan lisäksi Ruotsissa, Venäjällä ja Suomessa. Dixon on pelityyliltään kahden suunnan hyökkääjä, jonka vahvuudet ovat peliälykkyydessä, työmoraalissa, puolustamisessa ja hyvässä laukauksessa. Dixon on naimisissa ja kahden lapsen isä.


title: Stephen Dixon

text: Dixonin kasvattajaseura on Halifax Hawks. QMJHL-seura Cape Breton Screaming Eagles varasi Dixonin ensimmäisellä kierroksella kuudentena pelaajana kesällä 2001. Hän siirtyi joukkueeseen kaudeksi 2001–2002, jossa hän teki ensimmäisellä juniorikaudellaan 16-vuotiaana tehot 15+16=31. Kaudella 2002–2003 Dixon oli tehoilla 28+42=70 joukkueen paras pistemies ja maalintekijä Kevin Asselinin kanssa. Hänen teholukema –36 kertoi enemmän Cape Bretonin surkeudesta kuin Dixonin puolustustaidoista. Pittsburgh Penguins varasi Dixonin seitsemännellä kierroksella 229. pelaajana . Kaudella 2003–2004 Dixon kärsi loukkaantumisista, mutta oli silti tehoilla 22+50=72 joukkueen toiseksi paras pistemies François-Pierre Guénetten jälkeen. Kaudella 2004–2005 Dixon pelasi loukkaantumisten vuoksi vain 45 runkosarjaottelua, mutta oli silti joukkueen toiseksi paras pistemies Kevin Asselin jälkeen.


title: Stephen Dixon

text: Heinäkuussa 2005 Dixon teki kolmivuotisen tulokassopimuksen hänet varanneen Pittsburgh Penguinsin kanssa. Hän pelasi kauden 2005–2006 AHL:ssä Wilkes-Barre/Scranton Penguinsissa, jossa hän esiintyi joukkueen ainoana pelaajana kauden kaikissa 80 runkosarjaottelussa tehden tehot 12+17=29. Myös pudotuspeleissä hän esiintyi joukkueen kaikissa 11 ottelussa. Kaudella 2006–2007 Dixon oli tehoilla 17+24=41 joukkueen viidenneksi paras pistemies. Hän pelasi edelliskauden tapaan kaikki joukkueen runkosarja- ja pudotuspeliottelut.


title: Stephen Dixon

text: Kesäkuussa 2007 Penguins myi Dixonin pelaajaoikeudet Anaheim Ducksiin vaihdossa Tim Brentiin. Hän vietti koko kauden 2007–2008 Anaheimin farmissa Portland Piratesissa, jossa oli tehoilla 17+28=45 joukkueen kuudenneksi paras pistemies. Hän oli mukana kauden kaikissa otteluissa.


title: Stephen Dixon

text: Kaudella 2008–2009 Dixon pelasi ensimmäistä kertaa urallaan Euroopassa, kun hän teki elokuussa 2008 yksivuotisen sopimuksen ruotsalaisen Brynäs IF:n kanssa. Hän teki kaudella 53 runkosarjaottelussa tehot 8+19=27 ja oli joukkueen kolmanneksi paras pistemies Andreas Dackellin ja Daniel Widingin jälkeen. Hän teki seuran kanssa yksivuotisen jatkosopimuksen huhtikuussa 2009. Kaudella 2009–2010 Brynäsin varakapteenina toiminut Dixon teki 53 runkosarjaottelussa tehot 20+15=35, joilla hän oli seuran paras maalintekijä Magnus Kahnbergin kanssa ja toiseksi paras pistemies Eero Somervuoren jälkeen.


title: Stephen Dixon

text: Syyskuussa 2010 Dixon teki yksivuotisen sopimuksen KHL-seura Amur Habarovskin kanssa. Elokuussa 2011 Dixon siirtyi yksivuotisella sopimuksella SM-liigassa pelaavaan Porin Ässiin. Kaudella 2011–2012 hän teki 60 runkosarjaottelussa tehot 14+39=53 ja oli joukkueen toiseksi paras pistemies Tomáš Záborskýn jälkeen. Kaudella 2012–2013 Dixon teki 44 runkosarjaottelussa tehot 9+35=44. Tammikuun lopussa hän siirtyi KHL-seura Lokomotiv Jaroslavliin.


title: Stephen Dixon

text: Dixon pelasi alle 20-vuotiaiden MM-kilpailuissa kahdesti vuosina 2004 ja 2005 voittaen hopeaa ja kultaa. Hän pelasi myös alle 18-vuotiaiden MM-kilpailuissa vuonna 2003 voittaen kultaa.


title: Stephen Dixon

text: Dixon on kahden-suunnan keskushyökkääjä, jolla on hyvä työmoraali ja luistelutaito. Hänellä on hyvät kädet ja pelinrakentelu-taidot. Dixon on myös hyvä aloituksissa, alivoimapelissä, maalineduspelissä sekä on hyvä joukkuepelaaja. Häneltä puuttuu kokoa, vahvuutta ja aggressiivisuutta.


title: Yoshihiko Noda

text: Yoshihiko Noda (, s. ) oli Japanin pääministeri. Hän kuuluu Japanin demokraattiseen puolueeseen. Noda nimitettiin pääministeriksi elokuussa 2011, aiemmin hän toimi valtiovarainministerinä. Noda voitti kauppa- ja teollisuusministeri Banri Kaiedan äänestyksessä demokraattisen puolueen johtajasta. Noda sai ratkaisevassa äänestyksessä 215 ääntä, Kaiedan jäädessä 177 äänellä toiseksi.


title: Nyhäsirppisiipi

text: Nyhäsirppisiipi ("Falcaria lacertinaria") on sirppisiipiin kuuluva erittäin yleinen yöperhonen.


title: Nyhäsirppisiipi

text: Nyhäsirppisiipi on helposti tunnistettava perhonen, joka pitää levätessään siipiään voimakkaasti alaspäin kaartuvassa asennossa. Tämä saa perhosen näyttämään erehdyttävästi kuolleelta lehdeltä.


title: Nyhäsirppisiipi

text: Nyhäsirppisiiven etusiipien pohjaväri on harmahtavan ruskea, ja niiden poikki kulkee kaksi tummemman ruskeaa poikkiviirua. Keskipilkku on pieni ja musta, mutta voi myös puuttua kokonaan. Siiven ulkosyrjä on sävyltään tummempi, ja siinä on usein tumma viiru. Siiven reuna on voimakkaasti mutkitteleva, ja siiven kärki kaartuu hieman. Siipien ulkoreunan ripset ovat valkoiset. Takasiivet ovat harmaanvalkoiset. Siipiväli on 30–36 mm.


title: Nyhäsirppisiipi

text: Nyhäsirppisiiven levinneisyysalue ulottuu Länsi-Euroopasta ja Britteinsaarilta aina Venäjän kaukoitään saakka. Suomessa nyhäsirppisiipeä tavataan koko maassa pohjoisinta Lappia myöten, joskin laji harvinaistuu hieman pohjoista kohti. Lajin yleisyydestä huolimatta sitä tavataan pääasiassa yksittäin. Aikuiset perhoset lentävät etelämpänä kahtena hieman päällekkäisenä sukupolvena toukokuun lopulta heinäkuulle ja uudelleen heinäkuusta elokuun lopulle.


title: Nyhäsirppisiipi

text: Nyhäsirppisiipi on lehti- ja sekametsien laji, joka viihtyy myös puistoissa ja puutarhoissa. Perhoset lentävät yöllä ja tulevat valolle, mutta pilvisellä säällä ne voivat lentää päivälläkin. Laji lähtee häirittyinä helposti lentoon myös päivällä. Aikuisen perhosen imukärsä on surkastunut, eikä se nauti ravintoa.


title: Nyhäsirppisiipi

text: Täysikasvuinen toukka tekee kotelon käärityn lehden sisään. Kotelo talvehtii.


title: Nyhäsirppisiipi

text: Toukka syö koivuilla ("Betula"), joskus lepillä ("Alnus").


title: FrontierVille

text:
FrontierVille(Pioneer Trail) on Zynga-yhtiön kehittelemä tietokonepeli jota voi pelata vain Facebookissa.
Pelin tarkoitus on kerätä erilaisia tavaroita ja kasvattaa eläimiä ruokkimalla niitä. Jos pelaaja ei muista pelata FrontierVilleä säännöllisesti kasvaa hänen omistamalleen alueelle puita ja heinää ja niitä on vaikeaa saada pois koska energiaa on vain vähän. Pelissä voi ostaa erilaisia tavaroita, esimerkiksi rakennuksia, aitoja ja katua.


title: FrontierVille

text:
http://www.frontiervilleinfo.com/
http://www.engadget.com/2011/08/14/zyngas-pioneer-trail-is-like-the-oregon-trail-without-the-typho/


title: Täpläsirppisiipi

text: Täpläsirppisiipi ("Drepana falcataria") on Etelä- ja Keski-Suomessa erittäin yleinen yöperhoslaji.


title: Täpläsirppisiipi

text: Laji on hyvin helposti tunnistettava, keskikokoinen ja hentorakenteinen perhonen, jota olemuksen perusteella voi luulla mittariperhoseksi.


title: Täpläsirppisiipi

text: Alkukesällä lentävän ensimmäisen sukupolven siipien pohjaväri on vaalean kellertävä. Loppukesällä lentävän toisen sukupolven yksilöt ovat pohjaväriltään usein ensimmäistä sukupolvea tummempia, jolloin niitä voi erehtyä pitämään ruskosirppisiipinä ("Drepana curvatula"). Etusiivet ovat leveät ja muodoltaan tunnusomaiset, sillä siiven kärki kaartuu sirppimäisesti ulospäin. Poikkiviirut ovat mustanharmaat ja aaltoilevat. Siiven takareunasta aivan siiven kärkeen ulottuu kuitenkin leveähkö, lähes suora ja väriltään punertavan ruskea juova. Lisäksi etusiivessä on laaja, mustanharmaa keskitäplä ja sen vieressä huomattavasti pienempi täplä. Takasiivet ovat etusiipiä vaaleammat ja poikkiviirut erottuvat niissä heikosti. Siipiväli on 30–39 mm.


title: Täpläsirppisiipi

text: Täpläsirppisiipi on levinnyt laajalle, ja sitä tavataan Länsi-Euroopasta Itä-Siperiaan ulottuvalla alueella. Suomessa laji on erittäin yleinen Etelä- ja Keski-Suomessa, mutta harvinaistuu pohjoista kohti ja puuttuu kokonaan Pohjois-Lapista. Perhoset lentävät kahtena, osittain päällekkäisenä sukupolvena toukokuun lopulta syyskuun alkuun. Toinen sukupolvi on ensimmäistä vähälukuisempi.


title: Täpläsirppisiipi

text: Täpläsirppisiipi viihtyy kosteissa lehti- ja sekametsissä, puistoissa ja puutarhoissa. Perhoset lentävät pääasiassa öisin ja tulevat valolle, mutta lähtevät häirittyinä helposti lentoon päivälläkin. Pohjoisempana laji lentää myös pilvisinä päivinä. Aikuisten perhosten imukärsä on surkastunut eikä se nauti ravintoa. Kasvatuskokeiden perusteella aikuisen perhosen elinaika on vain neljä vuorokautta. Kotelo talvehtii.


title: Täpläsirppisiipi

text: Täpläsirppisiipi risteytyy vaivatta läheistä sukua olevan ruskosirppisiiven kanssa, mutta jälkeläiset ovat ilmeisesti lisääntymiskyvyttömiä.


title: Täpläsirppisiipi

text: Toukat elävät koivuilla ("Betula") sekä lepillä ("Alnus").


title: Vigon piirikunnan oikeustalo

text: Vigon piirikunnan oikeustalo () on oikeustalo Terre Hauten kaupungissa Indianan osavaltiossa Yhdysvalloissa. Vigon piirikunnan oikeustaloa alettiin rakentaa vuonna 1884 ja se valmistui vuonna 1888. Rakennuksen suunnitteli arkkitehti Samuel Hannaford.


title: Rakkauden 6 oppituntia

text: Rakkauden 6 oppituntia ("Playing by Heart") on vuonna 1998 ensi-iltansa saanut elokuva. Sen ohjasi Willard Carroll, ja sen monissa pääosissa ovat muiden muassa Ellen Burstyn, Gillian Anderson, Gena Rowlands ja Sean Connery.


title: Länsi-Suomen huoltorykmentti

text: Länsi-Suomen Huoltorykmentti (lyhenne LSHR) oli Puolustusvoimiin kuuluvan Maavoimien materiaalilaitokseen toimialueensa huollon järjestelyistä vastaava joukko-osasto. Se perustettiin vuoden 2008 alussa. Samassa yhteydessä lakkautettiin itsenäisinä joukko-osastoina toimineet kolme varikkoa: Ajoneuvovarikko (AjonV, aikaisemmin Kuljetusvarikko ja Kuljetusvälinevarikko) Nokialla sekä Talousvarikko (TalV) Hämeenlinnassa. Rykmentti lakkautettiin 31. joulukuuta 2014 osana puolustusvoimien logistiikkajärjestelmän uudelleenjärjestämistä.


title: Länsi-Suomen huoltorykmentti

text: Joukko-osaston palveluksessa eri puolella Suomea oli noin 440 henkilöä ja se oli samalla neljästä huoltorykmentistä suurin.


title: Länsi-Suomen huoltorykmentti

text: Rykmentin esikunta sijaitsi Hämeenlinnassa Myllymäessä. Esikunnan lisäksi joukko-osastoon kuuluivat Järjestelmäkeskus (JärjKesk/LSHR), Varasto-osasto (Vsto-os/LSHR) sekä joukkoyksikkönä aikaisemmin itsenäisenä joukko-osastona toiminut Talousvarikko.


title: Länsi-Suomen huoltorykmentti

text: Esikunta jakautui hallinto- ja huolto-osastoihin. Joukko-osaston viimeisenä komentajana toimi eversti Topi Paloharju, jonka edeltäjä vuoden 2011 loppuun oli eversti Timo Kakkola. Esikuntapäällikkönä (2012–) oli komentaja Ismo Rairama, jota edelsi everstiluutnantti Teemu Ruuskanen.


title: Länsi-Suomen huoltorykmentti

text: Järjestelmäkeskus oli rykmentin joukkoyksikkö, jonka tehtäviä olivat ajoneuvo- ja elektroniikka-alan järjestelmien valtakunnallinen tekninen elinjakson hallinta ja elektronisen sodankäynnin järjestelmien 2-tason kunnossapito.


title: Länsi-Suomen huoltorykmentti

text: Varasto-osastoon kuului useita varastoja muun muassa Tammelan Letkulla (entinen Tammelan Aluevarasto), Turussa, Orimattilan Uudessakylässä Kuivannossa (entinen Uudenkylän Aluevarasto), Lahdessa ja Ilmajoen Tuomikylässä.


title: Länsi-Suomen huoltorykmentti

text: Varasto-osaston varastoissa varastoitiin keskeisin osa maavoimien materiaalista. Aluevarastot kuuluivat ennen huoltorykmenttien perustamista sotilasläänien tai sotilaspiirien alaisuuteen, kuten Tammelan Aluevarasto Hämeen Sotilasläänin esikunnalle.


title: Länsi-Suomen huoltorykmentti

text: Talousvarikko vastasi koko puolustusvoimien kenttämajoitus- ja muonitusmateriaalista, vesihuollon järjestelmistä sekä vaatetuksesta. Viimeksi mainittuja tehtäviä hoitavat Säkylän ja Mikkelin tuotantolaitokset (entiset vaatetuskorjaamot) kyseisissä varuskunnissa. Sodankylän tuotantolaitos on lakkautettu ja sen korjaus- ja pesulatoiminta on ulkoistettu Comforta Oy:lle.


title: Spassk (Penzan alue)

text: Spassk () on Venäjällä Penzan alueella sijäitseva kaupunki ja Spasskin piirin hallinnollinen alue. Vuonna 2010 väkiluku oli 7 442 henkilöä.


title: Spassk (Penzan alue)

text: Vuonna 1648 Venäjältä löytyi viljelemätön maa-alue, joka nimettiin Vapahtajaksi (venäjäksi Spas). Vuonna 1663 sinne perustettiin kylä nimeltä Bogdanovo. Vuonna 1779 kaupungin nimeksi tuli Spassk. Kuitenkin pian kävi ilmeiseksi, että nimi johtaisi sekaannuksiin, sillä monet kaupungit (esim. Spassk-Rjazanski) olivat samannimisiä. kaupungin viralliseksi nimeksi tuli Spassk-on-Studenets.


title: Spassk (Penzan alue)

text: Vuonna 1925 puolueen konferenssissa päättettiin, että kaupungin nimeksi tulee Bednodemjanovsk runoilija Demjan Bednyin kunniaksi. Bednyi ei koskaan käynyt kaupungissa, mutta kerrotaan, että hän kävi vilkasta kirjeenvaihtoa asukkaiden kanssa. Myöhemmin hankala nimi nolostutti asukkaita ja nimen voisi yksinkertaisesti lyhentää Bednyksi, eli köyhäksi (joka oli Demjanin nimimerkki). Vuonna 2005 liittovaltio päätti muuttaa nimen takaisin Spasskiksi.


title: Abdullah Sanussi

text: Abdullah al-Senussi, myös: Abdullah Senussi (s. 5. joulukuuta 1949) on libyalainen Muammar Gaddafin entinen tiedustelupäällikkö, josta Kansainvälinen rikostuomioistuin (ICC) antoi pidätysmääräyksen keväällä 2011